הוועדה לענייני ביקורת המדינה, כנסת 20, פרוטוקול מספר 217, 2017-02-28 09:00

קארין אלהרר: בוקר טוב לכולם.

קארין אלהרר: אני מתכבדת לפתוח את ישיבת הוועדה לענייני ביקורת המדינה.

קארין אלהרר: היום 28 בפברואר 2017, ב' באדר התשע"ז.

קארין אלהרר: בקשה לחוות דעת מבקר המדינה בנושא טיפול רשויות המדינה בנושא אופציות בינאריות.

קארין אלהרר: זו ישיבת מעקב.

קארין אלהרר: אני מתנצלת על הקול.

קארין אלהרר: בוקר טוב לצוות מבקר המדינה, ראש הרשות לניירות ערך, מבוקרים, אורחים נכבדים.

קארין אלהרר: זה דיון שני כאמור.

קארין אלהרר: לפני כמה חודשים פנו אלי דוד וסימונה מטיימס אוף ישראל והכניסו אותי לעולם הזה של אופציות בינאריות.

קארין אלהרר: דיברנו על הנושא בדיון הקודם, על הקושי הגדול שאנחנו לא מאפשרים את זה בארץ מחד, אבל מצד שני זה עושה לנו שם רע וממש אפילו עובד בדה לגיטימציה שזה עושה לנו בחו"ל.

קארין אלהרר: מאז אותה פגישה, גם כאן בוועדה עשינו שיעורי בית בתחום הזה.

קארין אלהרר: נפגשנו עם הרשות לניירות ערך, שמענו מהם מדוע אי אפשר להחיל את תיקון 42, גם אם כפירה מתוך ישראל לחו"ל וזה באמת לדאבון הלב.

קארין אלהרר: ביום חמישי שעבר התבשרתי שפורסם תזכיר חקיקה.

קארין אלהרר: קודם כל אני מברכת את כל הגורמים שעסקו במלאכה.

קארין אלהרר: לצד זאת, פנינו למשטרת ישראל.

קארין אלהרר: בדיון הקודם הם לא הגיעו בגלל קשיים של המשרד.

קארין אלהרר: לשמחתי הם נוכחים היום; וגם למשרד המשפטים-פרקליטות, להבין מה הטיפול הפלילי שנעשה בנושא הזה.

קארין אלהרר: ביקשתי נתונים.

קארין אלהרר: ביום חמישי האחרון קיבלנו.

קארין אלהרר: זה תמיד מעניין שמקבלים דקה לפני הדיון.

קארין אלהרר: משנת 2009 להבנתי הוגשו 58 תלונות בלבד בנושא.

קארין אלהרר: אני אשמח לקבל יותר פרטים, כי אני רוצה לראות בעצם איזה מענים אנחנו נותנים היום.

קארין אלהרר: אז נתחיל עם הרשות לניירות ערך, שמוליק האוזר, אם אפשר להרחיב על תזכיר החקיקה ולוח הזמנים מבחינתכם.

<שמואל האוזר: כן.

<שמואל האוזר: אני רק אזכיר שבלוח הזמנים אנחנו כבר מתעסקים יותר משנתיים, עוד לפני שהתקבל החוק שנתן לנו, אנחנו כבר הוצאנו אזהרות.

<שמואל האוזר: מהרגע שהתקבל החוק אנחנו אסרנו על שיווק אופציות בינאריות, כפי שאמרת, כאן בישראל.

<שמואל האוזר: דרך אגב, בכל השנים האלה, גם בשנת 2016, רק בשנת 2012 עשינו איזה 12 חיקורי דין עבור רשויות ניירות ערך זרות שביקשו מאיתנו, ויש מספר דומה גם שנעשה גם בשנה לפני כן, בנושא הזה של אופציות בינאריות.

<שמואל האוזר: כלומר אנחנו עוזרים גם לרשויות אחרות.

<שמואל האוזר: אבל זה עדיין לא מספיק.

<שמואל האוזר: אנחנו עשינו גם כמה פעולות אכיפה, כולל קנסות שהשתנו על כמה גופים בין השאר אני גם, דרך אגב, אני רק4 אספר לכם שאני נפגשתי גם עם יושבת ראש רשות ניירות ערך הקפריסאית, ששם זה גם מקור לא פשוט לבעיות של חברות שיושבות שם.

<שמואל האוזר: נפגשתי לפני כמה שבועות עם ארגון.

<שמואל האוזר: בתוך ארגון רשויות ניירות ערך הבין לאומי, יש ארגון של רשויות ניירות ערך האירופאיות, זה 27 רגולטורים.

<שמואל האוזר: גם שם אנחנו יישרנו קו.

<שמואל האוזר: הם הולכים לאסור על זה.

<שמואל האוזר: אנחנו עושים את המהלך הזה שדיברת עליו.

<שמואל האוזר: אז גם את הדברים האלה ולכן אנחנו באמת פרסמנו את התזכיר הזה, ואפשר להרחיב על התזכיר הזה, אבל במהות הוא נותן לנו - צריך להבין, זו סמכות די חריגה בחוק.

<שמואל האוזר: אבל בגלל מה שאמרת, שזה עושה שם רע לישראל ובגלל שהייתי אומר שזה אפילו מלבה את האנטישמיות ובגלל שאנחנו מאמינים שצריכים למגר את התופעה הזאת של המסחר באופציות בינאריות - הצעת החוק הזאת הולכת ובעצם תאפשר לנו לפקח גם על גופים שנותנים שירותי מסחר, משווקים גם לזרים, זה ייפול תחת חסותנו.

<שמואל האוזר: זה ייתן לנו את האפשרות לטפל בתופעה הזאת באמצעי הזה.

<שמואל האוזר: אני מאמין שכיוון שהחוק עצמו, התזכיר כבר נחתם על ידי שר האוצר והופץ, הוא צריך לעבור בתקופה הזו - תלוי בממשלה, אבל ממש אני מקווה בקרוב - ועדת שרים לענייני חקיקה והוא יעבור את התהליך.

<שמואל האוזר: אני ממש מקווה שבתוך לא הרבה זמן, אני מקווה שלא יותר מעשרה חודשים.

קארין אלהרר: נשארה בעצם עוד ועדה אחת.

<שמואל האוזר: מה?

קארין אלהרר: פעם אחת.

<שרה קנדלר: ועדת שרים לענייני חקיקה צריכה לאשר ואז הפרסום בכחול.

קארין אלהרר: כן, אני רק אומרת שיש עוד מועד דיון אחד לוועדה, שזה שבוע הבא.

<שרה קנדלר: אז זה לא יגיע שבוע הבא, כי התזכיר בטוח עד ה-14, נכון?

<שרה קנדלר: עד ה-8 במרס.

<שמואל האוזר: אני כן אגיד שכולם שותפים לבהילות ולצורך לעשות את זה, גם משרד המשפטים, היועץ המשפטי לממשלה, משרד האוצר – שהוא זה שמוביל את זה כשר שחותם על החוק, וכולם, והמשטרה והרשות להלבנת הון ומסים.

<שמואל האוזר: כולם כולם התגייסו ל - - -

קארין אלהרר: מה החידוש בתזכיר לעומת המצב היום?

<שמואל האוזר: את רוצה להרחיב?

<שמואל האוזר: במהות.

<שמואל האוזר: בקיצור, כן, אוקיי.

<שרה קנדלר: התזכיר בעצם קובע שני תנאים, בלעדיהם זירה שמנוהלת בישראל לא תוכל לפנות ללקוחות.

<שרה קנדלר: זאת אומרת זירה שמנוהלת בישראל ופונה רק ללקוחות זרים, תצטרך לעמוד בשני תנאים בשביל לפעול.

<שרה קנדלר: אחד שיהיה לה רישיון זר רלבנטי.

<שרה קנדלר: רלבנטי זה אומר שהוא רישיון שתקף במדינה בה הלקוח נמצא, ולא סתם רישיון.

<שרה קנדלר: או רישיון שאנחנו כבר מכירים.

<שרה קנדלר: בחוק בעצם הכרנו בשני רישיונות – רישיונות מטעם הדין האמריקאי או הדין האירופאי, או רישיון נוסף, שהרשות תבחן את הדין הרלבנטי ונראה שהוא באמת בר השוואה לרישיון שאנחנו נותנים בישראל, בפרמטרים החשובים של ההסדרה, ואז נוכל להכיר בו.

<שרה קנדלר: זה התנאי הראשון.

<שרה קנדלר: התנאי השני שהוא לא עוסק באופציות בינאריות.

<שרה קנדלר: זאת אומרת האיסור על אופציות בינאריות יהיה מוחלט בחוק, לא ניתן יהיה לפעול מישראל בזירת סוחר שעוסקת באופציות בינאריות; וגם הוספנו סמכות לשר האוצר להוסיף עוד נכסים כי אנחנו מכירים כבר ואנחנו יודעים שהשוק מתקדם לפעמים יותר מהר מהרגולציה ואנחנו רוצים שאם יהיה נכס חדש, ששר האוצר יוכל במהירות להכניס גם אותו לאיסור ולא ולהסתפק רק באופציה בינארית, שהיום אנחנו יודעים שזו הבעיה, אבל אנחנו לא יודעים מה מחר, אבולוציות אחרות.

קארין אלהרר: ברור.

קארין אלהרר: מה הסנקציה?

<שרה קנדלר: זו עבירה פלילית של עד שנתיים מאסר.

<שרה קנדלר: זו הסנקציה.

<שרה קנדלר: ואנחנו גם, בשביל שהאיסור יהיה ברור, הגדרנו ניהול בישראל בהגדרה מאד רחבה, שכוללת בין אם ההחלטות – זאת אומרת האסטרטגיה נקבעת בישראל – ובין אם פה יש את התפעול.

<שרה קנדלר: בין אם יש פה את הכל-סנטרים.

<שרה קנדלר: זאת אומרת אי אפשר יהיה לעשות שום דבר מפעילות הליבה של החברה בישראל, בלי שזה ייחשב ניהול זירה בישראל ואז האיסורים יחולו.

<שרה קנדלר: זה בעצם התמצית של התזכיר.

קארין אלהרר: אתם יודעים מה היקף התופעה?

קארין אלהרר: כמה חברות יש, כמה כסף מגולגל שם?

<שמואל האוזר: אנחנו לא יכולים לדעת, כי אנחנו לא מפקחים.

<שמואל האוזר: אני מניח שיש הערכות, הרבה הערכות שרצות.

<שמואל האוזר: מדובר על עשרות חברות, זאת אומרת אלה ההערכות.

<שמואל האוזר: מאות, אפילו אלפי עובדים.

<שמואל האוזר: מסחר, גם תלוי אם אתה ממונף או לא ממונף, במאות מיליוני דולרים, ואם אתה לוקח את המינוף, יכול להיות גם הרבה יותר מזה.

<שמואל האוזר: אנחנו מאמינים שהצעת החוק הזאת, שהיא באמת חריגה, בעצם תפתור את רוב הבעיה, כי היא נותנת את הסמכות ואנחנו מאמינים שזה ירחיק את הפעילות מישראל.

קארין אלהרר: השאלה אם תהיה לכם דרך להגיע.

קארין אלהרר: זאת אומרת באיזה שלב אתם נכנסים לתמונה?

<שמואל האוזר: כמו כל דבר.

<שמואל האוזר: זה כמו שיש נהג שנוסע מעל 90 קילומטרים לשעה, אם המשטרה תופסת אותו.

<שמואל האוזר: לנו יש כלים.

<שמואל האוזר: אנחנו יודעים להגיע לאנשים ואנחנו נשתמש בכלים שיש לנו ואנחנו נגיע אליהם.

קארין אלהרר: זה לא גורע מסמכויות המשטרה.

<שמואל האוזר: לא.

<שמואל האוזר: זה בעולם אחר.

<שרה קנדלר: לא, זה - - - לגמרי.

<שמואל האוזר: זה בעולם אחר.

<קריאה: זה בעולם משלים.

קארין אלהרר: טוב.

קארין אלהרר: משטרה – אז אתם מכירים 58 תלונות משנת 2009?

<גבריאל ביטון: משנת 2009 עשינו דיג-אין, זיהינו 58 תלונות, כאשר חלק מהתלונות הן תלונות של אנשים שבאמת השקיעו כספים ולא ניתן היה לקבל את השקעתם בחזרה, את רווחיהם בחזרה, או את יתרת ההון שהם השקיעו ולכן הם הגישו תלונות.

קארין אלהרר: באיזה עבירה התלונה מוגשת?

<גבריאל ביטון: לכאורה העבירה היא ברוב המקרים על מצגי שווא, על מרמה.

<גבריאל ביטון: בחלק מהמקרים זה יכול להיות גם גניבה, כי בעצם נטלו מהם את הכספים שלא כדין, אבל יש כאן יסודות נפשיים וכאלה ואחרים שצריך להוכיח ויש בעייתיות מאד מאד גדולה עם הדבר הזה.

<גבריאל ביטון: במקרים של מרמה, היו כבר מקרים, למשל היה מקרה מאד בולט מהשנים 2009-2010, מקרה של התחזות כאתר שסוחר בפורקס, כולל המצאת נתונים, מתן דו"ח חשבון וכו'.

<גבריאל ביטון: וזה הגיע לרמה של כתב אישום וגם נגזר דינו של האדם, כמדומני לשנת מאסר.

<גבריאל ביטון: היקף העבירה שם 150 מיליון שקלים.

<גבריאל ביטון: זאת אומרת ברגע שמגיעה תלונה, כמו כל תלונה אחר, סך הראיות הנמצא ורף ההוכחה הנדרש, אנחנו מטפלים בתלונה הזאת.

<גבריאל ביטון: צריך לזכור בהרבה מקרים, שיכול מאד להיות שחלק מהדברים שמגיעים הם ברמה של סכסוך.

<גבריאל ביטון: כלומר, לא הייתה רגולציה, לא הייתה דרישת רישיונות, מישהו סיפק איזה שהוא מוצר והצד שמתלונן לא תמיד יש לו את חומר הראיות כדי להראות באמת שאנחנו נוכל להוכיח את התשתית.

<גבריאל ביטון: זה גם לא תיקים יזומים ומתוכננים, שבהם אנחנו מפעילים את האמצעים המיוחדים שלנו כדי לבנות את התיק.

<גבריאל ביטון: אנחנו מגיעים למצב של פוסט אירוע ולכן אני מניח שבחלק מהמקרים זה גם מגיע לסגירת התיק.

<גבריאל ביטון: אבל היו כתבי אישום.

<גבריאל ביטון: זאת כמות התלונות.

<גבריאל ביטון: אנחנו יוצרים - - -

קארין אלהרר: אתה יודע כמה כתבי אישום היו?

<גבריאל ביטון: ב-20 תיקים הוגשו כתבי אישום מתוך ה-52.

<גבריאל ביטון: תיק אחד ממתין להכרעה בפרקליטות.

<גבריאל ביטון: תיקים שנמצאים בחקירה פעילה הם 16 תיקים ובהקשר לזה אני אומר שבזמן הלא רחוק, לדעתי בשבועיים שלושה האחרונים, היה מפגש בין אנשי יחידת ההונאה בתל אביב לאנשי הרשות לניירות ערך, על מנת ללמוד להכיר ולהעשיר את היכולות והידיעות שלהם בנושא הזה.

<גבריאל ביטון: יש תיקים שהועברו לרשות אחרת, לרשות לניירות ערך ויש תיקים שנגנזו, בגלל שיש עבירה שלא נודעה.

<גבריאל ביטון: צריך לזכור שבאותם מקרים שבהם מישהו מתחזה להיות מפעיל של אתר פורקס או מוכר אופציות בינאריות והוא נתן תעודת זהות שהיא לא שלא והוא התחזה להיות אדם אחר וחברה שלא נמצאת בארץ, לא פעם ולא פעמיים לא יודעים מי הוא העבריין.

<גבריאל ביטון: גם לא הקורבן.

<גבריאל ביטון: אז יש לנו שניים מתוך ה-52 יש לנו עבריין שלא נודע.

<גבריאל ביטון: אנחנו ערים לפניות רבות ומרובות שמגיעות לרשות לניירות ערך.

<גבריאל ביטון: אנחנו נחשפנו להיקפים בזמן האחרון.

<גבריאל ביטון: אנחנו בעצם עושים כרגע הצלבת נתונים, שבודקת האם מי שהגיש תלונה מחו"ל, פעל באיזו שהיא דרך להגשת תלונה בארץ.

<גבריאל ביטון: עדיין לא מצאנו את המתאם הזה.

<גבריאל ביטון: זאת אומרת שאנשים שבחרו לפנות דרך שת"פ כזה או אחר או דרך הרשויות בחו"ל אל הרשות לניירות ערך, גם הגישו תלונה בארץ.

<גבריאל ביטון: אנחנו עדיין לא זיהינו.

<גבריאל ביטון: יש לנו מדור מסוים, מדור סטטיסטיקה שעושה את הדיווחים.

<גבריאל ביטון: אני מניח שבימים הקרובים אולי נהיה באותו מצב שנאמר שלא זיהינו את המתלונן מחו"ל שגם הגיש תלונה בארץ, ויכול להיות שנגלה שיש כמה שהגישו תלונות בארץ ושהם בתוך ה-52 הללו.

קארין אלהרר: בעקבות תזכיר החקיקה, החוק שיעבור, תוכלו לתייג תלונות באופן מיוחד?

קארין אלהרר: זאת אומרת יהיה לזה איזה סעיף מיוחד?

קארין אלהרר: או שזה עדיין יישאר תחת מרמה?

<גבריאל ביטון: זה יישאר עדיין בגדר העבירות הפליליות שאנחנו מטפלים בהן במשטרת ישראל.

קארין אלהרר: לא, זה ברור.

קארין אלהרר: השאלה אם - - -

<גבריאל ביטון: לא, בפלא אנחנו יכולים לתייג.

<גבריאל ביטון: בהחלט.

<גבריאל ביטון: אצלנו במערכת הממוחשבת אנחנו נוכל לתייג את זה שם.

<גבריאל ביטון: החוקרים שלנו, כאשר הם יתקבלו - - - וגם זו תהיה עבירת מקור או עבירה פלילית אחרת, יכולים ויחקרו את הנושא הזה ככל שהמתלונן יבחר להגיש תלונה אצלנו.

<גבריאל ביטון: אני מניח שבחלק מהמקרים יברחו להקים צח"מים משותפים, ככל שהתיק יהיה ראוי, ובחלק מהמקרים הגוף המתאים יהיה הרשות לניירות ערך, לאחר דין ודברים, שיג ושיח בינינו לביניהם, יוחלט שהתיק יועבר אליהם.

<גבריאל ביטון: כך שהדבר הזה רק עושה טוב ומסדיר.

<גבריאל ביטון: עצם העובדה שאם יפעל ללא רישיון, יעצים את עניין המודעות, בשונה ממקום שאדם פועל בחלל, בוואקום ועצם העובדה שאסור יהיה לחלוטין לפעול בבינאריות בחוק, גם בישראל וגם בחו"ל, יעצים בעצם וגם יביא לכך שהם ישתמשו באמצעים יותר מוגדרים.

<גבריאל ביטון: הם לא יעשו את זה מקרן הרחוב, הם יעשו את זה במחשכים ואנחנו מן הסתם נזהה את זה ונייחס את זה לעניין המודעות.

<גבריאל ביטון: זה יכול רק לסייע לנו ולקדם את העניין.

קארין אלהרר: התלונות שאתם מקבלים זה מחו"ל או מהארץ?

<גבריאל ביטון: התלונות בארץ.

<גבריאל ביטון: יש לנו שלוש בקשות לעזרה משפטית בנושאים האלה.

<גבריאל ביטון: שתי בקשות בעצם ואחת מהן היא גם בקשה חוזרת להשלמות.

<גבריאל ביטון: כלומר אנחנו לא זיהינו את הפרץ.

<גבריאל ביטון: אנחנו מודעים, אנחנו מכירים, אבל הפרץ לא הגיע לחוליה לעזרה משפטית במשטרת ישראל, הוא הגיע לרשות לניירות ערך.

<גבריאל ביטון: מה שכן, קבענו פגישה ברשות לניירות ערך.

<גבריאל ביטון: זאת אומרת אנחנו בצד היוזם.

<גבריאל ביטון: הרשות לניירות ערך ואנחנו בצד האקטיבי שרוצה להתמודד עם הבעיה ואנחנו נשב ונפלח את הפניות שנעשו אל הרשות לניירות ערך, שיכול מאד להיות שחלק מהן יהיו סממנים משטרתיים.

<גבריאל ביטון: ואז מאד יכול להיות שצריך יהיה למצוא איך פותרים את אותן סוגיות עוד לפני שהתזכיר יתקבל וגם לאחריו.

קארין אלהרר: יש לכם מידע באנגלית?

קארין אלהרר: זאת אומרת אם מישהו רוצה לפנות מחו"ל למשטרה, יש איזה משהו שמנגיש לו את השירות?

<גבריאל ביטון: האתר שלנו.

<גבריאל ביטון: אני לא יודע לומר אם האתר של משטרת ישראל - - -

<קריאה: לא מאפשרים להגיש תלונות.

קארין אלהרר: אדוני רגע, הוא ברשות דיבור.

<גבריאל ביטון: יש שתי אפשריות.

<גבריאל ביטון: להגשת תלונה צריכים להגיע לתחנת המשטרה ולהגיש תלונה או להגיש תלונה בחו"ל ואז על פי האמנות וכו' לעזרה משפטית, התלונה תועבר אלינו.

<גבריאל ביטון: אין מצב שאדם שולח איזה שהוא מכתב מחו"ל ואני פותח תלונה.

<גבריאל ביטון: זה דבר ראשון.

<גבריאל ביטון: אבל כן אפשר להנגיש ולשלוח מידע דרך האתר.

<גבריאל ביטון: אני לא יודע לומר כרגע אם הוא גם באנגלית, פונה לקהל בחו"ל, אבל הגיעו פניות באנגלית בנושאים אחרים ומשטרת ישראל יודעת להתמודד איתן.

קארין אלהרר: אוקיי, תודה.

קארין אלהרר: הנציג של היועץ המשפטי לממשלה, חגי?

<יוסף חיים זינגר: יוסף זינגר.

קארין אלהרר: יוסף, איפה אתם יכולים לסייע בקשר בין משטרה, רשות לניירות ערך, כדי למנוע את הישנות התופעה?

<יוסף חיים זינגר: אני חושב שאין לי הרבה מה לחדש על מה שכבר נאמר פה על ידי יושב הראש הרשות לניירות ערך.

<יוסף חיים זינגר: נעשתה עבודה גם בשביל ליצור תיאום בין כל הגופים וגם בשביל להצליח לתקוף את התופעה הזאת, גם בהיבט הרגולטורי וגם בהיבט הפלילי.

<יוסף חיים זינגר: התזכיר, שהפיצה הרשות לניירות ערך, הוא בעצם ה- - - העיקרית של זה, שזה בעצם הערוץ שהם חושבים.

<יוסף חיים זינגר: אולי הערוץ המרכזי זה הערוץ הרגולטורי.

<יוסף חיים זינגר: לצד זה נמשכים מאמצי האכיפה של המשטרה ושל הפרקליטות, שמטבע הדברים אי אפשר ככה להרחיב מה בדיוק ואיך, אבל המאמצים האלה נמשכים.

<יוסף חיים זינגר: יש גם שיתופי פעולה, כמו שאמר נציג המשטרה, שגם הם נוצרו בין הרשות לניירות ערך לבין המשטרה, להעברת מידע, להבנה של התופעה מכל הזוויות שלה ואנחנו מקווים שזה ייתן פירות.

קארין אלהרר: ובזה מבחינת

קארין אלהרר: כם תמה הסוגיה?

קארין אלהרר: זאת אומרת יש איזו כוונה להנחות יותר את המשטרה?

<יוסף חיים זינגר: אני אומר, יש עבודת אכיפה של הפרקליטות ושל המשטרה שהיא נעשית עכשיו והיא בעיצומה.

<יוסף חיים זינגר: מצד שני יש את התזכיר שהופץ ומקווים שהוא יקודם.

<יוסף חיים זינגר: שני המהלכים האלה ביחד, אנחנו מקווים שהם יתנו את הפירות המיוחלים.

קארין אלהרר: טוב.

קארין אלהרר: דוד הורביץ.

<שמואל האוזר: אני רק אגיד ואוסיף על מה שאמר יוסף.

<שמואל האוזר: היועץ המשפטי לממשלה מאד מעורב בזה, כפי שאמר ספי.

קארין אלהרר: כן, את זה אני יודעת.

<שמואל האוזר: הוא מקדם את זה.

<שמואל האוזר: הוא בעצם מתאם את כל הפעולות האלה.

קארין אלהרר: אני רק שואלת, הרי ייקח זמן עד שהתזכיר יהיה חוק.

קארין אלהרר: השאלה מה בינתיים?

<יוסף חיים זינגר: אני אומר, קודם כל אנחנו באמת מקווים שהתזכיר יקודם מהר ואני חושב שהוא הדרך הטובה ביותר והנכונה ביותר לטפל בתופעה.

קארין אלהרר: כמה ועדות יש - - -

מירב בן ארי: כמה זמן?

קארין אלהרר: לא, יש כל יום ראשון.

קארין אלהרר: ראשון הבא זה פורים.

מירב בן ארי: אה, ועדת שרים זהו, ובשבוע האחרון זה רק ממשלתי.

מירב בן ארי: שבועיים, בקיצור.

<יוסף חיים זינגר: אני חושב שנספיק עוד ממשלתית.

<יוסף חיים זינגר: אני חושב שאנחנו נספיק.

מירב בן ארי: אתה מביא את זה כממשלתית?

מירב בן ארי: בסדר.

קארין אלהרר: אוקיי.

<יוסף חיים זינגר: היועץ גם אישר קיצור לתזכיר הזה ל-14 יום, גם בין השאר כדי להביא אותו לקריאה ראשונה.

קארין אלהרר: אחרי זה פורים.

מירב בן ארי: כן, ב-12 במרס.

מירב בן ארי: בקיצור שבועיים.

<יוסף חיים זינגר: במקביל, פעולות של משטרה ופעולות אכיפה יש להן גם את הזמן שלהן שהן לוקחות.

<יוסף חיים זינגר: היועץ הנחה לתת לזה דגש וזה דבר שנעשה ויש פה מיקוד בעבודה בנושא הזה.

<יוסף חיים זינגר: וזהו.

קארין אלהרר: טוב.

קארין אלהרר: דוד, בבקשה.

<דוד הורוביץ: שלום, תודה רבה.

<דוד הורוביץ: אז קודם כל אני רוצה לשבח את מר האוזר על המאמץ ו - - -

קארין אלהרר: לכל מי שעסק.

<דוד הורוביץ: ולקוות שזה יבוא מהר ויתחילו ליישם אותו.

<דוד הורוביץ: אני גם שמח שיש נוכחות של המשטרה.

<דוד הורוביץ: אני חושב שהבעיה היא מה שקרה 10 שנים ומה שממשיך לקרות יום יום, שלא מחייב את החקיקה המרשימה, שפשוט מחייב יוזמה ופעילות משטרתית.

<דוד הורוביץ: אני רק אתן דוגמא מאד עצובה של הבן אדם הזה, ששמו פרד טרבייט, שהוא איש קנדי, שהתאבד שבועיים אחרי המפגש האחרון שלנו פה, כי גנבו את הכסף שלו ואת הכסף שלא היה לו, ויש את כל הפרטים של החברה הישראלית שבעצם גרמה לזה שהוא מת עכשיו.

<דוד הורוביץ: אבא של ארבעה ילדים.

<דוד הורוביץ: השם של החברה זה 23 טריידרס.

<דוד הורוביץ: הם נמצאים ברמת גן וזה רק מקרה אחד של חברה אחת, ושל מאות חברות שממשיכות לפעול כל יום כרגע.

<דוד הורוביץ: זה שיש תדהמה ובלבול מסוים, כשאת שואלת את נציגי המשטרה על אנגלית, חברה, זה תרמית עולמית שמעסיקה אלפי ישראלים כל יום, שקמים כל בוקר לגנוב כסף מאנשים בכל העולם.

<דוד הורוביץ: וזה שאתם קיבלתם 50 תלונות ומשהו, זה שאתם התעקשתם לא לשמוע ולא לקבל ולא להתמודד.

<דוד הורוביץ: וניסינו להגיד למשטרה.

<דוד הורוביץ: אנחנו דיווחנו על זה לפני שנה וזה כבר 8 שנים מאוחר מדי.

<דוד הורוביץ: לגבי החברות.

<דוד הורוביץ: יש לי פה רשימה של מעל 100 חברות ישראליות שפועלות כל יום.

<דוד הורוביץ: יש פרטים.

<דוד הורוביץ: אם אנחנו הצלחנו לאסוף את כל האינפורמציה הזאת די בקלות, אני לא מבין למה אין יוזמה משטרתית של חברות שמעמידות פנים שהם עובדים בצורה אחראית והם גנבים ושקרנים.

<דוד הורוביץ: עוד פעם, לברך על החקיקה, בוודאי, כי זה יאפשר לרשויות לסגור את כל התופעה, אבל בינתיים הגניבה בצורה ממש שלא יפה, ממשיכה.

קארין אלהרר: שאלה, מר דוד.

קארין אלהרר: אנחנו גם יודעים שהם מנהלים מסחר.

קארין אלהרר: כל עוד זה לא עבירה פלילית, מה?

קארין אלהרר: תהיה לנו רשימה, מה נעשה איתה?

מירב בן ארי: על מה יעצרו אותם?

<דוד הורוביץ: ממה שאני מבין, זה לא התחום שלי כמובן, אבל להעמיד פנים שאתה מישהו עם ניסיון ולתת ייעוץ כוזב, אני חושב שזאת עבירה על החוק.

<דוד הורוביץ: לא להחזיר כסף - - -

קארין אלהרר: יש דרך?

קארין אלהרר: אנשי משרד המשפטים, יש דרך?

קארין אלהרר: הוא אומר יש לי רשימה.

קארין אלהרר: אני יודע לתת לכם את כל הפרטים, רק בואו תעשו משהו.

<דוד הורוביץ: הייתי רוצה להוסיף פשוט שיפנו אלינו.

<דוד הורוביץ: שיאפשרו לנו לעזור למשטרה לפעול, כפי שהם לא פעלו כמעט עשור, לרעת מדינת ישראל.

<גבריאל ביטון: דוד, אני פעם ראשונה פשוט בפורום הזה פה, אז מי אתה דוד?

<גבריאל ביטון: אפשר להציג את עצמך רק?

קארין אלהרר: דוד מטיימס אוף ישראל.

<גבריאל ביטון: טוב, תראו, העובדה שישנן חברות שפועלות בתחום היא מוכרת.

<גבריאל ביטון: אני חושב שתהיה חפיפה בין רשימת ה-100 של דוד לבין הרבה כתבות בעיתון וכולנו מן הסתם עוברים על כתבות בעיתון ומכירים את התופעה, ואני חושב שכולם נרתמו למאמץ רק בגלל שהם נרתמו, לא בגלל שהתיקים הצביעו על כך בפועל, שההיקפים הם בדיוק כמו שהעיתונות טוענת.

<גבריאל ביטון: כלומר, המאבק העיתונאי, הצפת הנושא והיקפו, בא גם מהעיתונות המקומית, אבל גם פניות בינלאומיות ולכן אנחנו שם ולכן גם שומעים מיושב ראש הרשות לניירות ערך את המאמץ והרצינות שכולם נרתמים לתוך התהליך, כדי להסדיר את התחום.

<גבריאל ביטון: נכון שלאורך השנים, כפי שמוצג, סכומים מאד מאד גדולים נטלו מאנשים כך או אחרת במצגי שווא, אבל צריכים לזכור דבר אחד.

<גבריאל ביטון: אנחנו בסופו של דבר משטרה שפועלת במסגרת סמכויות וחוק ממשטרת ישראל ולא אינטרפול.

<גבריאל ביטון: היינו, כשאני מדבר על עבירות שנעשות בעולם הסייבר, כשאני מדבר על עבירות שנעשות בעולם האינטרנט, כשאני מחפש את הראיות כדי לעמוד ברף של בית משפט, אני צריך לדעת שאני נמצא במקום הזה.

<גבריאל ביטון: ואם אין תלונה פרטנית ואם אין ראיות שהובאו, אני צריך ללכת ולחפש אותן.

<גבריאל ביטון: אני יכול להגיד לכם שבהרבה מקומות שעשינו דברים כאלה, כמו בעולם ההימורים באינטרנט, אנחנו התחלנו תיק וסיימנו אותו רק 4 שנים אחרי, כי היינו צריכים לרוץ לשרת ולחפש את הנתונים והם לא טיפשים, הם מכירים את השרת במקומות שאנחנו לא מאתרים, ואם אנחנו כן מאתרים זה מקומות שאין לנו יחסים איתם.

<גבריאל ביטון: ואם יש לנו יחסים איתם, אז לוקח המון כדי להשיג את הנתונים האלה.

<גבריאל ביטון: אבל אני לא אסתיר מפני האנשים פה שהם גם פועלים כנגד לקוחות במדינות שאין לנו בכלל יחסים דיפלומטים איתן, או שאסור לקיים יחסים דיפלומטים איתן, מתוך ידיעה שאנחנו בכלל לא נפנה לאותם אזורים.

<גבריאל ביטון: זאת אומרת העובדה שמוכרות החברות והעובדה שלא הייתה רגולציה והעובדה שזה בין לאומי בחלק עיקרי של התופעה, מקשה מאד בכלל על פתיחה של תיקים ואנחנו בדרך כלל לא נוהגים לפתוח תיקים כשאנחנו לא רואים את היכולת בסופו של דבר להשפיע ולהביא לכתבי אישום.

<גבריאל ביטון: אנחנו כן יכולים להרתיע.

<גבריאל ביטון: אנחנו כן יכולים להזהיר, אבל להגיע לכתבי אישום, יש מערכת כללים, הנחיות, חוקים, שעל פיה אנחנו עובדים.

<דוד הורוביץ: כן, אני רק אוסיף ואומר שאולי לא הפנמתם מספיק, ולא אתה אישית כמובן אשם בזה, את מעמד התרמית פה.

<דוד הורוביץ: זה דבר ענק, שבגלל שכנראה לא הפנמתם את מה שמתרחש, גדל לממדים שמר האוזר תיאר, שאלפי ישראלים קמים כל בוקר לגנוב כסף.

<דוד הורוביץ: אז זה שזה קשה לבנות תיקים, אני לא יודע להגיד לכם איך לפעול.

<דוד הורוביץ: אנחנו שלחנו כתב אינטרנט כזה, בלי הרבה ניסיון בתחום שלנו.

<דוד הורוביץ: הוא ביום הראשון באחת החברות האלה, כבר יש ליד אנשים, כי כל מרכזי התקשורת הם פה.

<דוד הורוביץ: אז לגבי שערים דיפלומטיים או יחסים דיפלומטיים, אני לא מבין את הרלבנטיות.

<דוד הורוביץ: הוא ביום הראשון באחת מהחברות האלה, ראה את כל התרמית במיטבה, איך אנשים מתקשרים לאנשים וזה כתוב כאילו הם מתקשרים מלונדון או מטורונטו ואיך הם מייעצים לאנשים בצורה כוזבת לגבי מה אפשר לעשות; ואיך הם קיבלו את הכסף ואיך שהם לא מחזירים את הכסף.

<דוד הורוביץ: זה די קל לפענח.

<דוד הורוביץ: אם זה דבר שולי, אני מבין.

<דוד הורוביץ: אתה לא נותן משאבים על משהו די שולי ואולי בסוף לא תצליח להגיע לאיזה שהוא תיק שאפשר לסגור ולהצליח בו.

<דוד הורוביץ: אבל זה דבר ענק.

<דוד הורוביץ: ענק, ענק, ענק.

<דוד הורוביץ: הנה שמות של כל החברות.

<דוד הורוביץ: לדעתי קל מאד לפענח.

<דוד הורוביץ: צריך את הרצון.

<גבריאל ביטון: אני לא מכיר את המקרה של העיתון ששלח את הכתב והביא את הכתב לתת עדות ולפתוח תלונה כנגד אותה חברה על הזהות הזאת.

<גבריאל ביטון: אני רק אומר דבר אחד נוסף.

<גבריאל ביטון: אנחנו בונים את התשתיות האלה, אבל עצם העובדה שהגענו עד הלום, זה בהחלט בגלל מקרים שבהם ראינו את זה, כפי שאתה מתאר.

<דוד הורוביץ: אז אני רק אומר, אנחנו, סימונה בגדול ואני, שנה במגיפה הזאת, שמחים לעזור.

<דוד הורוביץ: אתם לא מאפשרים לנו בכלל, כל ההיררכיה של הדוברות שלכם, לעזור לכם.

<דוד הורוביץ: אתם לא נפגשים איתנו, אתם לא מאפשרים לנו להיפגש עם קצינים בכירים.

<דוד הורוביץ: שום דבר.

<דוד הורוביץ: רצון להתעקש.

קארין אלהרר: רגע דוד, תן לו לענות.

<גבריאל ביטון: בעקבות הפנייה של יושבת ראש הוועדה אנחנו קיבלנו אישור לפגוש בך ואנחנו נקיים את הפגישה בזמן הקרוב.

<גבריאל ביטון: יכול להיות שזה יחפוף את רוב המידע שאנחנו מכירים ויכול להיות שלא, ויכול להיות שנקבל דברים חדשים, פניות ואפילו וראיות - - -

<דוד הורוביץ: יופי.

<גבריאל ביטון: ואנחנו נשקול את הדברים.

<דוד הורוביץ: אוקיי.

קארין אלהרר: מצוין.

קארין אלהרר: רק תעשו את זה בקרוב.

קארין אלהרר: יניר מלך, בבקשה.

<יניר מלך: כן, שלום.

<יניר מלך: שמי יניר מלך, אני הבעלים של חברת אביר שירותי ביטחון.

<יניר מלך: במסגרת הפעילות שלנו אנחנו מלווים הרבה מאד תעשיות בישראל ועוזרים להן למנוע פעילות שלילית, פלילית, כנגד הארגונים האלה גם מבפנים וגם מבחוץ.

<יניר מלך: במסגרת הפעילות הזאת אנחנו נתקלנו בתעשייה ואני שמח שהרבה פה מסביב לשולחן מתנגדים באופן נחרץ לפעילות שלה ואני רוצה לפתוח לכם קצת צ'אקרות לעולם הזה של התעשייה הזאת, שאולי יתנו לכם זווית אחרת.

<יניר מלך: ואני מדבר כרגע כאיש ביטחון ששירת את מדינת ישראל לא מעט שנים ואני רואה אולי דברים מבפנים שאתם לא רואים או לא מודעים אליהם.

<יניר מלך: אני מעריך שה-BSD לא הוקם בגלל התעשייה הזאת ואני מעריך שהמפעלים באזור התעשייה ברקן קצת מרגיזים אותו יותר מהתעשייה הזאת.

<יניר מלך: אני מעריך שבן אדם אחד או יותר התאבדו בגלל בורסה פורמאלית, גם בארצות הברית, גם בקנדה וגם בישראל, לעומת אחד או שניים שהתאבדו בגלל אופציות בינאריות.

<יניר מלך: אבל בואו נדבר על התעשייה.

<יניר מלך: התעשייה הזאת מעסיקה היום קרוב ל-4,000-5,000 בני מיעוטים.

<יניר מלך: בני מיעוטים שרובם אין להם מקצוע והם מגיעים כל יום לתל אביב או לאזור רמת גן ועובדים וזה אולי הדבר היחיד שמדינת ישראל עשתה כדי להפוך את אותם בני מיעוטים לישראלים.

<קריאה: מי שילם לך כדי לדבר?

<יניר מלך: אף אחד.

<קריאה: כן, באמת מי?

<יניר מלך: אף אחד.

<קריאה: אז תפסיק.

קארין אלהרר: לא, לא, לא.

קארין אלהרר: מותר לו לדבר.

<קריאה: הוא מסיק - - -

<קריאה: מאד חשוב לבדוק מי שילם לו כדי לדבר.

קארין אלהרר: סליחה, אני אוציא אותך.

מירב בן ארי: אל תפריע.

<יניר מלך: אני לא הפרעתי.

מירב בן ארי: תן לו לסיים לדבר ואחרי זה אתה תדבר.

מירב בן ארי: אני הבאתי את הקול הגבוה יותר פה.

<יניר מלך: זה הדבר היחיד שהפך את אותם בני מיעוטים לישראלים.

<יניר מלך: הם גרים בתל אביב, הם נוסעים במכוניות והם מפרנסים את המשפחות שלהם, שנמצאות בכפרים ונמצאות בערים הערביות, שבמידה והתעשייה הזאת נסגרת, ותיכף אני אדבר מה הצעתי, אבל במידה והתעשייה הזאת נסגרת, כמו שכולנו חוגגים, ככל הנראה הם יחזרו לכפרים.

<יניר מלך: ככל הנראה לא תהיה להם פרנסה וככל הנראה זו תהפוך להיות בעיה לאומנית כזו או אחרת, של מדינת ישראל.

<יניר מלך: יש אלמנט נוסף, שזה עולים חדשים.

<יניר מלך: אנחנו קוראים לעולים מכל העולם, שסובלים מאנטישמיות לעלות לישראל.

<יניר מלך: החברה האלה מגיעים לישראל, הם לא דוברים עברית ורובם גם לא בעלי מקצוע.

<יניר מלך: ואם הם בעלי מקצוע, כמו מיליון וחצי רוסים שהגיעו לארץ, אז ככל הנראה עד שהם יקבלו את הרישיון לעבוד בישראל, שזה מאד קשה, ככל הנראה ייקחו כמה שנים שהם יעבדו בניקיון, או שהם יחזרו לארצות המוצא שלהם, או שהם ידלגו לארצות הברית.

<יניר מלך: אם אנחנו מדברים על נדל"ן – ודוד הזכיר הרבה מאד חברות שעובדות באזור רמת גן ויש לו אפילו רשימה – אז כמי שרואה את תנופת הבנייה באזור תל אביב, אפשר לעצור אותה היום, כי מרבית הבניינים בתל אביב יתרוקנו ואין מי שימלא אותם חזרה, כי כמו בכל העולם, קפריסין, רומניה, קייב ואחרים - - -

<שמואל האוזר: - - - בישראל.

<יניר מלך: עוד פעם, יכול להיות שזה לא מעניין, אבל - - -

<קריאה: לא, זה יוריד את המחירים.

<יניר מלך: זה יכול להיות.

<יניר מלך: בתעשייה הזאת עובדים קרוב ל-20,000 איש היום ויש להם עקיפים.

<יניר מלך: העקיפים זה קרוב ל-60,000 איש שעובדים בשביל התעשייה.

<יניר מלך: זה אומר 60,000 אנשים שמפרנסים במדינת ישראל.

<יניר מלך: שוב אני אומר, אנחנו מדינה טובה, אנחנו מדינה מאד מקפידה על חוקי העולם ומאד דואגת לאזרחים שלה.

<יניר מלך: כמו למשל רוטוויילר נשך בן אדם, אז אסור לגדל רוטוויילרים בישראל ומשטרת ישראל אחראית על האכיפה של אסור לגדל רוטוויילרים.

<יניר מלך: זאת אולי אחת המדינות היחידות בעולם שאסור לגדל כלב, שאתה אוהב ורוצה.

<יניר מלך: אז אני אומר לסגור תעשייה, ועוד פעם, זה לא חנות מכולת בדרום תל אביב, זה לסגור תעשייה.

<יניר מלך: יש לזה השלכות יותר מאיך רואה אותנו ה-BSD או מה מותר או מה אסור.

<יניר מלך: ההצעה שלי – ואני לא אקרא את כל מה שכתבתי – כי אני רואה את חוסר הסבלנות.

<יניר מלך: אבל אני אומר, ההצעה שלי היא לעשות רגולציה, של להגיד מה מותר ומה אסור ומה מותר ואם מותר לנסוע 90 או מותר לנסוע 120 או 110 או אם אסור.

<יניר מלך: כי להגיד אסור לנסוע בכביש החוף זה הכי קל.

<יניר מלך: אני מבטיח לכם, לא יהיו תאונות.

<יניר מלך: אסור לצאת מהאוטו, מהחנייה, לא יהיו תאונות.

<יניר מלך: אסור לנסוע על קטנועים, לא יהיו תאונות.

<יניר מלך: בואו תגידו מה מותר, תגידו מה אסור, תחשבו שזה שאתם אומרים אסור, אז הרבה תעשיות עזבו את ישראל.

<יניר מלך: עשינו שלום, תעשיית הטקסטיל עברה לירדן ולמצרים.

<יניר מלך: אני אתמול נכחתי במחסן תוצ"ג האחרון בישראל שעובר לירדן.

<יניר מלך: לחמשת האנשים האחרונים במדינת ישראל בתעשיית הטקסטיל, שלקחו את עצמם והלכו הביתה.

<קריאה: זה לא רק ירדן.

<יניר מלך: סליחה, זה גם מצרים וסרילנקה, נכון?

מירב בן ארי: אדוני, אני לא מצליחה להבין על מה אתה מדבר.

<יניר מלך: מה שאני אומר - - -

מירב בן ארי: כאילו מבניינים לתעשייה לטקסטיל ולחברות ובני מיעוטים ורוסים.

מירב בן ארי: עשית לי סלט.

<יניר מלך: נכון, אלה הן ההשלכות העקיפות.

מירב בן ארי: ואני בכלל לא מצליחה.

מירב בן ארי: איך הגעת?

מירב בן ארי: מה הקשר של זה?

<שמואל האוזר: יש כל מיני דרכים.

<שמואל האוזר: אחת הדרכים היא שכלכלית כדאי לאשר את זה, גם אם זה מעודד את האנטישמיות וגם אם זה פעילות לא חוקית.

<יניר מלך: לא, לא מעודד אנטישמיות.

מירב בן ארי: גם אם זה תומך ב-BSD?

<שמואל האוזר: גם אם זה פעילות לא חוקית.

<קריאה: שזה מה שמפחיד.

<יניר מלך: שנייה, לא זה מה שאמרתי.

<יניר מלך: אמרתי קודם כל הפעילות - - -

<שמואל האוזר: ככה הייתי מסכם את זה.

<יניר מלך: לא.

<יניר מלך: אמרתי הפעילות כרגע היא חוקית.

קארין אלהרר: תן לו לסיים את הדברים שלו.

<יניר מלך: שנייה, מר האוזר, קודם כל הפעילות כרגע היא חוקית.

<יניר מלך: אף אחד לא אמר שהיא לא חוקית.

<יניר מלך: מה שאני אומר, תהפוך אותה לחוקית.

<שמואל האוזר: הופכים אותה לא חוקית.

<יניר מלך: תהפוך אותה לחוקית, אל תסגור אותה.

<יניר מלך: כי ברגע שאתה - - -

מירב בן ארי: גם ככה היא לא חוקית, אז מה, הוא יהפוך אותה לחוקית?

<יניר מלך: מה?

מירב בן ארי: הפעילות הזאת לא חוקית בעליל, בהגדרה שלה.

<יניר מלך: לא, לא, זה לא נכון.

<יניר מלך: יש פעילות כזאת - - -

מירב בן ארי: ויושבים פה נציגי המשרדים כדי לוודא באמצעות תזכיר חוק, שכנראה, בוא נגיד שתהיה לו תמיכה גורפת כדי להפסיק עם העניין הזה של האופציות בינאריות, אז מה באת לפה?

מירב בן ארי: להגיד שזו פעילות חוקית שישאירו אותה חוקית?

<יניר מלך: לא, אני אומר שכרגע היא חוקית כי אין חוק שאוסר אותה.

מירב בן ארי: אבל יהיה.

<יניר מלך: רגע, מה שאני אומר, לפני שרצים לאסור, צריך להסתכל על ההשלכות הנרחבות של הסגירה - - -

מירב בן ארי: על הנזק.

מירב בן ארי: אז אני אתמודד עם ה-BSD של אופציות בינאריות.

<שמואל האוזר: דרך אגב, אתה יודע שהולכים לאסור את זה באירופה אגב?

<יניר מלך: אז אני לא יודע, כי אני יודע שבאירופה ובארצות הברית ובאוסטרליה, יש פעילות כזאת.

<שמואל האוזר: זה לא נכון.

<שמואל האוזר: זו לא אותה פעילות.

<יניר מלך: זה לא נכון?

<שמואל האוזר: לא.

<קריאה: אתה משקר, כן.

<יניר מלך: זה לא נכון ב - - -

קארין אלהרר: הי, הי, הי.

מירב בן ארי: חברים, לא דובר, ככה אומרים.

<יניר מלך: בקפריסין - - -

<שמואל האוזר: גם בקפריסין הולכים לאסור.

<קריאה: בוא, יש הבדל בין ישראל לקפריסין, אתה יודע.

<יניר מלך: בקפריסין, בבולגריה, בקייב, ברומניה, באנגליה, בהולנד, בדרום אפריקה - - -

<שמואל האוזר: לא, באנגליה אסור.

<יניר מלך: באוסטרליה ובארצות הברית יש חברות שעוסקות באופציות בינאריות.

<יניר מלך: תפתח את הדיסקברי ותראה את אחת הכתבות המעניינות, על זה שחברות לאופציות בינאריות ממקמות את עצמן קרוב לבורסה, כדי להיות קרובות מבחינת התקשורת.

<שמואל האוזר: קשה לי להאמין שאתה מכיר את הנתונים.

<שמואל האוזר: נראה לי שאני לא בטוח שאתה מכיר.

<יניר מלך: אני מכיר את הנתונים, כי אני חי תעשיות ואני אומר, ראיתי יותר מדי תעשיות בישראל שנסגרו בגלל שאנשים ישבו מסביב לשולחנות ואמרו בואו נסגור או בואו נעשה מהלכים.

<יניר מלך: 70,000 עובדי טקסטיל אינם בארץ.

<יניר מלך: עובדי תעשייה אינם בארץ.

<יניר מלך: אם הארץ הזאת רוצה לבנות - - -

מירב בן ארי: אוקיי.

<שמואל האוזר: ברשותך, אני אגיד רק משפט אחד.

קארין אלהרר: רגע.

קארין אלהרר: סיימת?

<יניר מלך: כן.

קארין אלהרר: תודה.

<שמואל האוזר: ברשותך אני רק אציין.

<שמואל האוזר: אני מצטער, אני אמנם לא אומר דברים כאלה.

<שמואל האוזר: ציינת שבאים עולים חדשים שהם בורחים מאנטישמיות.

<יניר מלך: נכון.

<שמואל האוזר: הם באו לכאן לעודד אנטישמיות?

<שמואל האוזר: זה מה שהם עושים ב - - -

<יניר מלך: אני חושב שאתה מפיל את האנטישמיות העולמית ואת האנטי ישראליות ואת הנאציזם החדש, על תעשייה שלא בהכרח היא הגורם.

<שמואל האוזר: אז אתה לא שמעת.

<שמואל האוזר: אני היית לפני כמה שבועות באירופה, עם כל הרגולטורים האירופאים ואני שמעתי אותם.

<שמואל האוזר: ואני אומר לך, את העובדה הזאת אתה לא מכיר - - -

<יניר מלך: מכיר, מכיר.

<שמואל האוזר: ואין לך מושג - - -

<יניר מלך: מכיר.

<יניר מלך: אני איש - - -

<שמואל האוזר: יש מכתבים שאנחנו מקבלים שהם מרמזים על אנטישמיות שהולכת וגוהה בגלל הסיפור הזה.

<יניר מלך: הם שונאים אותנו גם בגלל הוליווד, כי שם מרבית היהודים מנהלים את התעשייה.

קארין אלהרר: טוב, תודה.

<שמואל האוזר: ואני אומר את זה עכשיו כישראלי שאכפת לו, ולא כרגולטור.

קארין אלהרר: אוקיי, תודה, תודה.

קארין אלהרר: עורכת דין שרה בן זיקרי.

<שרה בן זיקרי: תודה.

<שרה בן זיקרי: יש לי שאלה קטנה לגבי התעשיות.

<שרה בן זיקרי: האם נאפשר גניבה בכדי להתכלכל?

<שרה בן זיקרי: אולי אתה לא יודע בדיוק מה זה אופציות בינאריות ואפילו גם פורקס, וגם פורקס, אני לא יודע מה המצב היום מבחינת הוועדה, אם נדון גם בזה או לא.

<שרה בן זיקרי: מדובר במשקיעים שחושבים שהם משקיעים באופציות בינאריות או בפורקס.

<שרה בן זיקרי: בסופו של דבר פשוט גונבים להם את הכסף.

<שרה בן זיקרי: הם לא מקבלים מענה והיום מדובר ב-4.5 מיליארד דולרים.

<שרה בן זיקרי: כך שזה לא רק-.

<שרה בן זיקרי: אני יודעת שהמשטרה לא כל כך ידעה מהנתונים.

<גבריאל ביטון: אתם חייבים להציג את עצמכם.

מירב בן ארי: כן, גם איך את קשורה לעניין.

<שרה בן זיקרי: אנחנו עורכי דין, מטפלים בתלונות מקורבנות אופציות בינאריות, גם בארץ וגם - - -

קארין אלהרר: מה?

קארין אלהרר: אני לא שומעת.

<שרה בן זיקרי: אנחנו במשרד עורכי דין אביטבול, מטפלים בפניות של קורבנות מחו"ל וגם של קורבנות פה בארץ.

<שרה בן זיקרי: זאת אומרת יש לנו קורבנות, ברובם מצרפת, אבל היום גם מכל מדינות שזה יכול להיות.

<שרה בן זיקרי: אפילו מקטאר, מה שצריך לדעת וגם בארץ, אלפי אנשים שרימו אותם.

<שרה בן זיקרי: פשוט מאד.

<שרה בן זיקרי: אנחנו הכנו חוות דעת.

<שרה בן זיקרי: אני מציעה לכם גם לקרוא אותה, למי שמעוניין.

<שרה בן זיקרי: אני יודעת שהיום הרשות בצרפת גם פועלת להסדיר את המצב.

<שרה בן זיקרי: אני יודעת שהיו שיתופי פעולה, שאפילו השופטת המטפלת בתיק העיקרי הגיעה לפה לארץ.

<שרה בן זיקרי: אנחנו לא יודעים מה קרה.

<שרה בן זיקרי: אנחנו רק יודעים שרוצים לעשות תסקירי חוק.

<שרה בן זיקרי: רוצים לשנות, אבל לא קורה כלום וזה כבר משנת 2010 שכולם יודעים על המצב.

קארין אלהרר: עכשיו קורה.

<יניר מלך: תשאלי את עצמך למה לא כלום.

<שרה בן זיקרי: אני לא יודעת אם אתה מוסמך.

<דבורה אביטבול: אני עורכת דין דבורה אביטבול, גם במשרד.

<דבורה אביטבול: כמה הערות.

<דבורה אביטבול: קודם כל דיברנו על תזכיר וכדי באמת לשים קץ לכל התופעה הזאת, אנחנו אומרים שאנחנו רוצים רישיון מהמדינה איפה שחברת האופציות הבינאריות פתחה את העסק שלה וגם רישיון מוכר בארץ.

<דבורה אביטבול: אבל אנחנו פה מתנגדים לבעיה, כי רישיון – אני אסביר לך איך זה עובד – כי אני עורכת דין בצרפת גם בלשכה ומנהלת תיקים מול שופטים חוקרים בצרפת.

<דבורה אביטבול: אני אסביר לכם.

<דבורה אביטבול: קורבנות הם בצרפת.

<דבורה אביטבול: כולם בצרפת, תמימים, משקיעים קטנים או גדולים, שהפסיקו הכל ומתקשרים כל יום – אומרים אנחנו ממש, כמעט אנחנו הולכים להתאבד.

<דבורה אביטבול: אין לנו לפרסם, אין לנו לתת אוכל למשפחות, קודם כל.

<דבורה אביטבול: אחר כך נכון, יש לנו רישיון מקפריסין בדרך כלל ואנחנו יודעים שרשות ניירות הערך גמישה ביותר ויש לנו בעיה עם זה.

<דבורה אביטבול: למה?

<דבורה אביטבול: צריך לדעת רק להשיג דרכון צרפתי כדי לקבל את הרישיון.

<דבורה אביטבול: אפילו לא לפעול שם.

<דבורה אביטבול: זה חברת קש בהחלט.

<דבורה אביטבול: אנחנו פה, וזה ממש בעיה שיכול להיות שאנחנו מפספסים אותה.

<דבורה אביטבול: פה לא פותחים חברה לאופציות בינאריות.

<דבורה אביטבול: פה פותחים חברה ברשם החברות, עם מטרה של שיווק, משא ומתן או שירותי ייבוא, ייצוא - - -

<קריאה: אבל הכל - - -

<דבורה אביטבול: סליחה, סליחה, אני - - -

קארין אלהרר: רגע, גברתי, את קראת את התזכיר?

<דבורה אביטבול: אני עכשיו שמעתי את התזכיר.

<שרה קנדלר: לא, אנחנו שמח לקבל גם הערות בכתב.

<שרה קנדלר: עכשיו זה הזמן.

<דבורה אביטבול: פה מדובר ברישיון - - -

קארין אלהרר: עורכת הדין אביטבול, אני אסביר.

קארין אלהרר: כשמופץ תזכיר לציבור, הציבור רשאי וצריך להגיש הערות.

קארין אלהרר: זה לא סגור עדיין.

קארין אלהרר: בואי תקראי אותו.

קארין אלהרר: זה מפורסם איפה?

<שרה קנדלר: זה גם באתר תזכירים וגם באתר של רשות ניירות ערך והעלינו את זה גם באנגלית.

<דוד הורוביץ: זה אפילו באנגלית בטיימס.

<שרה קנדלר: תרגמנו אפילו לאנגלית, בגלל שהרבה זרים מתעניינים.

<דבורה אביטבול: אני אשמח.

<דבורה אביטבול: אני רק רוצה לדייק את הבעיה.

<דבורה אביטבול: פה מדובר בחברות שיש לנו רשימה.

<דבורה אביטבול: דוד צודק לחלוטין, החברות האלה, אם אנחנו עושים חיפוש - - -

קארין אלהרר: אין בעיה.

<דבורה אביטבול: אם אנחנו עושים חיפוש ברשם החברות הן לא רשומות.

<דבורה אביטבול: אפילו כיועץ באופציות בינאריות לא רשום את זה.

<דבורה אביטבול: פשוט זה חברות שפועלות עם ח.פ.

<דבורה אביטבול: לשיווק.

<דבורה אביטבול: אז מה פותחים פה?

<דבורה אביטבול: פותחים פלטפורמה כל סנטר עם צרפתים ואנחנו רואים אלפי בקשות.

<דבורה אביטבול: אתם לא מומחים בייעוץ פיננסי, לא נורא.

<דבורה אביטבול: מה שאנחנו מבקשים מכם זה רק שפת אם צרפתית.

<דבורה אביטבול: זאת אומרת אנשים קרובים לפעמים, קרובים, חברים שעובדים בתחום הזה, לא יודעים לדבר עברית בכלל.

<דבורה אביטבול: נכון שזו פרנסה טובה לעולים חדשים, אבל לא נוכל לתת זרוע תמיכה לגניבה הזאת.

<דבורה אביטבול: ופה אין להם שום ניסיון בתחום הפיננסי.

<דבורה אביטבול: ופה פותחים מה שנקרא כל סנטר עם תוכנה.

<דבורה אביטבול: הבעיה גם כן, אני חושבת שצריך לבדוק את התוכנית, כי ההשקעות לא מגיעות לשוק.

<דבורה אביטבול: זו הבעיה.

<קריאה: - - - ניירות ערך.

<דבורה אביטבול: אין ניירות ערך.

<דבורה אביטבול: פה מדובר על - - -

<קריאה: זה לא ברשותך, זה - - -

<דבורה אביטבול: הכל כתוב בחוות הדעת עם הוכחות.

קארין אלהרר: תודה.

קארין אלהרר: אני חושבת שאני אעביר את חוות הדעת למשרד המשפטים.

מירב בן ארי: כן, את כל עדיף שאתם תקראו את זה.

<שמואל האוזר: היועצת המשפטית של הרשות יכולה לענות להם, אם את רוצה.

קארין אלהרר: כן.

<שרה קנדלר: אז שוב, כמו שאת אמרת, זה הזמן להעביר הערות לתזכיר, אבל אני חייבת לציין שאני חושבת שכל מה שאת אמרת נמצא בתוך התסקיר, כי אנחנו הגדרנו בהגדרה מאד רחבה את ניהול הזירה בישראל.

<שרה קנדלר: גם מספיק שיש כל סנטר או מספיק שהתכנה פה, מספיק שיש חלק מהפעילות בישראל, שזה ייחשב ניהול זירה בישראל ונוכל להטיל את האיסורים שבחוק.

<שמואל האוזר: יש איסור גורף לגבי אופציות בינאריות, נקודה.

<שרה קנדלר: נכון.

<דבורה אביטבול: עוד להשלים, ומה אתם תעשו עם הסליקה?

<דבורה אביטבול: כי כל הכספים מועברים על ידי סליקה.

<דבורה אביטבול: זה גם סיוע לעבירות פליליות.

<שמואל האוזר: היא אמרה לך.

<יוסף חיים זינגר: אני יכול להעיר הערות קטנות?

<יוסף חיים זינגר: אחת, זה נאמר פה, אבל חשוב עוד פעם לחדד את זה.

<יוסף חיים זינגר: החידוש הגדול של התזכיר הזה, זה שיש את עולם ההסדרה ואופציות בינאריות זה לא בהסדרה.

<יוסף חיים זינגר: אופציות בינאריות אסור, ולכן אסורה כל הפעילות שמסביב, הייזום של זה ומה שקראת לזה, ההצעה וכו'.

<יוסף חיים זינגר: ולכן אני חושב שכן יש פה פתרון לבעיה בשורשה.

<יוסף חיים זינגר: כמובן שאם יש דברים שצריך לתקן – אז בשביל זה אנחנו מקבלים הערות ונתקן.

קארין אלהרר: אז אני מעבירה לכם את חוות הדעת.

<יוסף חיים זינגר: זה אחד.

<יוסף חיים זינגר: שניים, בניגוד לדברים שנאמרו פה, אני רק רוצה שיהיה ברור לפרוטוקול.

<יוסף חיים זינגר: נאמר פה שאופציות בינאריות היום מותרות.

<יוסף חיים זינגר: אופציות בינאריות היום לא מותרות, בחלקן מעורבות פעולות מרמה - - -

קארין אלהרר: יש לקונה.

<יוסף חיים זינגר: שהן בוודאי אסורות.

<יוסף חיים זינגר: יש עוד איסורים.

<יוסף חיים זינגר: זו פעילות שלהגיד שהיום היא מותר, זה בוודאי אמירה לא נכונה.

<יוסף חיים זינגר: התפקיד של האיסור הזה הוא בעצם לחדד עוד איסור שנמצא בעולם רשות ניירות הערך, שיאסור את זה באופן ברור, אבל שלא תהיה פה איזו שהיא אמירה פה לפרוטוקול כאילו היום הפעילות הזאת היא מותרת והיא פשוטה ואפשר לעשות אותה.

קארין אלהרר: כן, ברור.

<יניר מלך: רק נקודה אחת, ברשותכם.

<יניר מלך: אני שמעתי את ידידתי המלומדת היטב, ומה שהיא אמרה שתלונות כאלה, לפחות אם אני שמעתי נכון, יש בצרפת משנת 2010 ואפילו הגיעה שופטת לפה.

<יניר מלך: במקרה פגשתי אותה באופן אישי.

<יניר מלך: וגם צרפת, שהיא מדינה קצת יותר נאורה או נאורה כמו ישראל, החליטה שאין מה לעשות עם זה וזה בסדר.

<דבורה אביטבול: לא, כי אין ועדת חקירה.

<דבורה אביטבול: סליחה, אין סיוע פלילי.

<דוד הורוביץ: חברה, חבל על הוויכוח עם הבן אדם הזה.

<דבורה אביטבול: אין סיוע פלילי בין לאומי, זו גם כן הבעיה.

<יניר מלך: נכון.

קארין אלהרר: טוב, תודה, תודה.

<דוד הורוביץ: אם אפשר להוסיף משפט.

<דוד הורוביץ: אני מודאג שאתם תשמעו עוד הערות, כפי ששמענו הבוקר במהלך של החקיקה ואני מקווה שזה יעבור - - -

<שמואל האוזר: למה, הוא נתן פה כמה דברים, שיש אלפים וכאלה.

<דוד הורוביץ: אני לא דואג.

קארין אלהרר: תודה.

<שמואל האוזר: אתה לא חייב לקבל כל מה שהוא אמר.

קארין אלהרר: תודה.

<דוד הורוביץ: לא, אני רק דואג לתהליך.

קארין אלהרר: כן, בבקשה.

<רוני רימון: בוקר טוב.

קארין אלהרר: בוקר אור, בשם מי?

<רוני רימון: אני מדבר ארגון Euboa, שזה ראשי תיבות של - European Union Binary Options Association, שמייצג את הברוקרים האירופאים, שמחזיקים ברישיונות להספקת שירותים פיננסיים בתחום של אופציות בינאריות.

<רוני רימון: אני מבקש להביע את דעתי ואני אשמח גם אם אנשים שחולקים על דעתי יאפשרו לי לומר את הדברים בנחת ובשקט.

<רוני רימון: אני רוצה להפתיע ולהגיד שבינינו, לבין חברים אחרים שמשתתפים בישיבה פה, כולל חברות הכנסת ויושב ראש הרשות לניירות ערך ושאר האנשים, אין מחלוקת על הבעיה.

<רוני רימון: אנחנו חושבים ואני רוצה להגיד את זה בקול רם וברור – אנחנו נגד כל חברה שמנצלת לקוחות בדרך של שכנוע בלתי הוגנת.

<רוני רימון: יותר מזה, אנחנו חושבים שצריך לפתור את הבעיה בדרך של רגולציה ואנחנו רוצים ואנחנו מציעים שהרגולציה לא תהיה רק סיסמה, אלא שהיא תהיה רגולציה עם השיניים הכי חדות שאפשר לקיים.

קארין אלהרר: איך אדוני מציע להתגבר על הבעיות הקשות שעולות כתוצאה מהענף הזה?

<רוני רימון: ברשותך, גברתי יושבת הראש, אני אשמח להסביר.

<רוני רימון: אנחנו חושבים, ואני עמדתי לפרט ולתת כמה דוגמאות של השיניים של הרגולציה.

<רוני רימון: אנחנו חושבים שהרגולציה צריכה להיות בעלת כוח להפעיל פיקוח צמוד על החברות שמספקות את השירותים מישראל אל העולם.

<רוני רימון: יש רגולציה כזו במקומות אחרים, אבל אני רק אדגים את זה.

<רוני רימון: למשל שהרגולציה תוכל, תהיה רשאית ואפילו חייבת להאזין לשיחות המכירה של החברות.

<רוני רימון: כמובן שרק חברות בעלות רישיון יוכלו לפעול במדינת ישראל.

<רוני רימון: רק חברות בעלות רישיון אירופאי או אמריקאי יוכלו לפעול במדינת ישראל, אבל הרישיון שיינתן לא יהיה רק תנאי גורף, אלא הוא יהיה תנאי הכרחי, אך לא מספיק.

<רוני רימון: זאת אומרת, אנחנו רוצים למשל שכמו שיש במדינות באירופה, תהיה חובה על המשווק להבהיר ללקוח – זה שיחות מוקלטות – ברחל בתך הקטנה – את הסיכונים שיש באופציות הבינאריות.

<רוני רימון: הרגולטור, כמו שהוא עושה במדינות באירופה, יוכל להטיל - - -

קארין אלהרר: מי עושה את זה?

<רוני רימון: הרשות לניירות ערך.

<רוני רימון: היא תקבל - - -

קארין אלהרר: אם ישבו ויאזינו לשיחות?

<רוני רימון: יהיה מפקח.

<רוני רימון: כמו שמפקחים על דברים אחרים, הם ייקחו על עצמם, הם יקבלו את ההיתר לעשות רגולציה, מה שהיום אין להם את ההיתר הזה, הם יעשו רגולציה, הם יקבלו את כל הסמכויות שבעולם, גם כדי להאזין וגם דרך אגב, באירופה מטילים לפעמים על הפרות קנסות של מאות אלפי יורו על חברות.

<רוני רימון: לפעמים מבטלים את הרישיון של חברות ובמקרים שיש הפרה, הרגולטור מחזיר את הכסף לאנשים שנפגעו.

<רוני רימון: זאת אומרת, אנחנו חושבים ככה:

<רוני רימון: בסוף היום בואו נראה מה יקרה אם נניח תסקיר החוק יתקבל ויהפוך לחוק.

<רוני רימון: להערכתי, אנחנו לא נשנה ולא נתקן את העולם, אבל אנחנו נפגע במדינת ישראל.

<רוני רימון: אנחנו נפגע, ואני לא רוצה להרחיב, כי דובר על זה קודם, בכמות של אלפי עובדים.

<רוני רימון: אנחנו נפגע בהכנסות של מדינת ישראל ומה שיקרה בעצם, החברות הישראליות יעברו לתפקד מאירופה, ממערב אירופה, אני חושב בעיקר ממזרח אירופה.

<רוני רימון: ההבדל היחיד הוא שהם יעסיקו אנשים אירופאים לעשות את השיחות במקום אנשים ישראלים.

קארין אלהרר: גם את הזנות העברנו למערב אירופה, אז מה?

מירב בן ארי: כן.

<רוני רימון: אני יכול?

<רוני רימון: יעסיקו אנשים אירופאים, מזרח אירופאים, מערב אירופאים, במקום להעסיק ישראלים, בזמן - - -

קארין אלהרר: אוקיי.

<רוני רימון: תרשי לי עוד - - -

קארין אלהרר: משפט.

<רוני רימון: כן.

<רוני רימון: את יודעת, הייתי פה קצת לעומתי והאחרים דיברו בערך פי 50 ממני.

קארין אלהרר: לא, אני אגיד לך - - -

<רוני רימון: אז עוד משפט אחד בבקשה ואני אשמח לענות על כל שאלה.

קארין אלהרר: מר רימון, אני רוצה לומר משהו.

<רוני רימון: רוני.

קארין אלהרר: יש תזכיר.

קארין אלהרר: אני מציעה, כמו שהצעתי לחברותי עורכות הדין - - -

<רוני רימון: אנחנו נגיב על ה.

קארין אלהרר: להעיר הערות לתזכיר החוק.

<רוני רימון: אנחנו נגיב, אבל יש פה דיון ואני רוצה להרחיב ולתת עוד איזו שהיא זווית שלא הוצגה בדיון הזה ואחר כך כל אחד יעשה עם הדברים כפי שהוא מוצא לנכון.

<רוני רימון: אז ברשותך עוד משפט וחצי של סיכום.

קארין אלהרר: טוב.

<רוני רימון: אנחנו חושבים שזאת תהיה טעות לשפוך את התינוק עם המים.

<רוני רימון: זאת אומרת, אני חושב שעצם התזכיר הוא סוג של הרמת ידיים, גברתי יושבת הראש, סוג של הרמת ידיים - - -

קארין אלהרר: אני יכולה לא להסתכל לכיוון ולהקשיב.

קארין אלהרר: זה חלק מהיכולות שלי.

<רוני רימון: אוקיי, סליחה.

<רוני רימון: נכון, שכחתי, את אישה, בסדר.

<רוני רימון: מה שאני רוצה להגיד זה ככה: יש פה סוג של הרמת ידיים, בעיני, של הרשות לניירות ערך, שאומרת בעצם תזכיר החוק אנחנו לא מסוגלים לאכוף את החוק.

<רוני רימון: אין שום סיבה.

<רוני רימון: אם המחוקק ייתן להם שיניים חזקות, מהותיות, אפילו דורסניות לצורך העניין הזה, אין שום סיבה שלא תהיה הפרדה בין אנשים ובין חברות שמשחקות לפי הכללים או שפועלות לפי הכללים, לבין האחרות שבסדר גמור שלמשטרה גם יהיה יותר כלים כדי פשוט לסגור אותן.

<רוני רימון: נקודה.

<רוני רימון: זאת דעתנו ותודה על ההזדמנות לומר את הדברים.

קארין אלהרר: תודה.

קארין אלהרר: עורך הדין נמרוד אסיף.

<נמרוד אסיף: כן, שלום.

<נמרוד אסיף: אני מייצג נפגעים של חברות אופציות בינאריות וחברות פורקס.

<נמרוד אסיף: הנקודה הראשונה שאני רוצה להעלות – נשאר פה עוד מישהו מהרשות לניירות ערך?

קארין אלהרר: כן.

מירב בן ארי: כן.

<נמרוד אסיף: אז אם תוכל להעביר את זה לדרגים הגבוהים.

<יניר מלך: הוא דרג גבוה, למה אתה מעליב אותו?

<נמרוד אסיף: הנקודה היא כזו.

<נמרוד אסיף: בתזכיר שפרסמתם בשבוע שעבר ציינתם, אתה מכיר, אני מניח שאתה מצוי בחומר, אז ציינתם שם כי קיים איזה שהוא פיתרון שאומר שחוק ניירות ערך, כולל תיקון 42, נועד להגן רק על לקוחות שנמצאים בתוך ישראל.

<נמרוד אסיף: השאלה שלי היא פשוטה, איפה העיקרון הזה כתוב?

<נמרוד אסיף: אני קראתי את חוק ניירות ערך מהתחלה ועד הסוף ואז קראתי אותו שוב ולא מצאתי שום תמיכה לעיקרון הזה.

<נמרוד אסיף: אתה איתי?

<קריאה: כן, כן.

<נמרוד אסיף: אם העיקרון הזה לא כתוב בשום מקום, אז המשמעות היא שאין שום מניעה שרשות ניירות ערך תוכל לאכוף את החוק באופן מיידי והייתה יכולה לעשות את זה כבר לפני שנתיים, ברגע שתיקון 42 נכנס לתוקף.

<נמרוד אסיף: עכשיו, אם אני משווה את העבודה, את המלאכה של הרשות לניירות ערך לעומת המלאכה של המשטרה, ופה אני באמת מתחבר לדברים שאמר נציג המשטרה, העבודה שלכם היא מאד פשוטה.

<נמרוד אסיף: עבירה על החוק היא עצם פנייה בהצעה להשקיע בזירת סוחר, אם לאותה זירת סוחר אין רישיון.

<נמרוד אסיף: זאת אומרת אם רק צריכים להוכיח שנעשתה פנייה.

<נמרוד אסיף: שוב, אשמח אם תפנו אותי לעיקרון הזה, אם תתנו לי איזה שהוא מראה מקום איפה הוא נמצא.

<נמרוד אסיף: יש פה גם, אני מניח, נציג של מבקר המדינה.

<נמרוד אסיף: יושבים כאן משפטנים.

<נמרוד אסיף: אני מציע, לפי דעתי זה דבר שכדאי לבדוק.

<נמרוד אסיף: כדאי לבדוק את העמדה המשפטית של הרשות לניירות ערך, שאין לה סמכות לטפל.

<נמרוד אסיף: כי לדעתי יש לה סמכות לטפל.

<נמרוד אסיף: והחוק הזה, אני מברך על קיומו, כל חוק שנועד לצמצם ולהגביל את זירות הסוחר הוא דבר טוב לדעתי, אבל החוק הזה במובנים רבים הוא מיותר.

<נמרוד אסיף: לרשות יש סמכות לפעול, היא צריכה לעשות את זה ולא ברור לי למה היא לא עשתה את זה עד עכשיו.

מירב בן ארי: מה זאת אומרת מיותר, לא הבנתי.

<נמרוד אסיף: החוק - - -

<קריאה: בכל מקרה הוא מיותר.

מירב בן ארי: רגע, שנייה, הוא יסביר.

<נמרוד אסיף: החוק הקיים, ב-26 במאי 2016 נכנס לתוקף תיקון 42 לחוק ניירות ערך שזה החקיקה שמסדירה את כל הפעילות של זירות הסוחר.

<נמרוד אסיף: הרשות לניירות ערך - - -

קארין אלהרר: אני רוצה שהרשות תגיב.

<נמרוד אסיף: הרשות לניירות ערך פרסמה עמדה בסמוך, קצת לפני שהחוק נכנס לתוקף, שהחוק הזה חל רק על פנייה ללקוחות שנמצאים בתוך ישראל ולא חל על פני הלקוחות שנמצאים מחוץ לישראל.

<נמרוד אסיף: כל התעשייה העצומה הזו שפועלת בישראל ראתה את חוות הדעת הזו ושמחה שמחה רבה, כי זה נתן לה אור ירוק להמשיך את כל הפעילות העצומה שלה כנגד הלקוחות בחו"ל.

<נמרוד אסיף: אני כבר הרבה זמן מנסה להבין על מה חוות הדעת הזאת.

<קריאה: החוק מיותר, אבל הוא טוב.

<נמרוד אסיף: רגע.

<נמרוד אסיף: אני מנסה להבין על מה העמדה הזאת נתפסת.

קארין אלהרר: אני רוצה את עמדת הרשות.

<נמרוד אסיף: העמדה הזאת לא עומדת במבחן משפטי.

<נמרוד אסיף: אני שוב מציע, הם אומרים שקיים איזה שהוא עיקרון, עיקרון שהחוק נועד להגן רק על לקוחות בישראל.

<נמרוד אסיף: אני מפנה לסעיפים הברורים וחברי מכירים את הסעיפים בחוק העונשין, שקובעים שעבירת פנים היא עבירה שמבוצעת כולה או מקצתה בתוך תחום ישראל.

<נמרוד אסיף: אם הפנייה, אם בן אדם יושב בתוך ישראל ופונה לחברה בחו"ל, אז העבירה מבוצעת לפחות בחלקה בתוך ישראל.

<נמרוד אסיף: יש לכם את כל הסמכות שאתם צריכים כדי לפעול.

<נמרוד אסיף: אני לא מבין למה לא נעשה עם זה שום דבר ושוב, זה דבר שצריך לבדוק.

<נמרוד אסיף: אגב, שאלה נוספת.

<נמרוד אסיף: אם אתם אומרים שיש עיקרון כזה, כמו שכתוב בתזכיר, אם יש עיקרון כזה שמונע לאכוף את החוק בהתייחס ללקוחות שנמצאים בחו"ל, איך זה מתיישב עם זה שכרגע אתם אוסרים על אופציות בינאריות בכלל.

<נמרוד אסיף: לאיפה העיקרון הזה נעלם?

<נמרוד אסיף: העמדה שלכם היא מאד לא עקבית.

קארין אלהרר: תשובת הרשות.

<לילך וגנר: לילך וגנר מייעוץ וחקיקה פלילי.

<לילך וגנר: אני כמובן לא אשיב בשם הרשות לניירות ערך, אני רק אגיד מה תפיסתנו.

<לילך וגנר: תפיסתנו היא שככלל רגולציה פיננסית היא טריטוריאלית.

<לילך וגנר: כשמדובר בעבירות פליליות, בוודאי יש תחולה לעבירות שהן מבוצעות חלקן בארץ.

<לילך וגנר: ההגדרות הן בחוק העונשין.

<לילך וגנר: כרגע בתזכיר אנחנו מציעים חידוש שאני חושבת מקובל על רוב היושבים פה, שעצם הצעת האופציה הבינארית, אם אנחנו תופסים אותה ככלי לא לגיטימי בשוק, היא תהיה אסורה באיסור נפרד מהנושא של הרישיון.

<לילך וגנר: כשיצא התיקון לחוק ניירות ערך ודובר על רישיון, רשות ניירות ערך בדקה למי לתת רישיון ומי שהציע אופציות בינאריות הגיע למסקנה שהיא לא תיתן לו את הרישיון.

<לילך וגנר: ככה אני מבינה.

<לילך וגנר: עכשיו, לא הייתה אמירה מפורשת עד לתזכיר הזה, שעצם הצעת האופציות הבינאריות היא מעשה פסול בפני עצמו.

<לילך וגנר: ברגע שקובעים את זה כאיסור נפרד, שאנחנו שוקלים כרגע גם לקבוע אותו כעבירת מקור לפי חוק איסור הלבנת הון, בוודאי שהאיסור הזה עונה על הכללים של החלק הכללי של חוק העונשין, ייחשב כעבירה בישראל.

<לילך וגנר: אני חושבת שזה כן חידוש שכל מי שחושב שצריך להיאבק בתופעה, צריך לברך עליה.

<לילך וגנר: ושוב אני חוזרת שכל מי שיש לו הערות, במיוחד באספקט שלנו, זה הזמן לשלוח הערות לתזכיר ואנחנו כמובן נבחן אך כל ההערות האלה.

<לילך וגנר: בוודאי שוב, בתחום הפלילי, שנועד לתת מענה ללקונה.

קארין אלהרר: תשובת הרשות.

<אסף ארז: אסף ארז מהרשות.

<אסף ארז: קודם כל המטרה של חוק ניירות ערך הוא להגן על ציבור המשקיעים בישראל, כלומר לא כל ציבור המשקיעים בעולם.

<אסף ארז: כך לדוגמא גם חברה שרוצה להנפיק את עצמה בבורסה בחו"ל, לא נדרשת לתשקיף על פי חוק ניירות ערך.

<אסף ארז: אותו כלל בעצם הוא תווי בכל חוק ניירות ערך וגם נכון לנקודה הזו.

<נמרוד אסיף: אני מבין את מה שאתה אומר.

<נמרוד אסיף: אתה אומר פה איזו שהיא פרו-פוזיציה.

<נמרוד אסיף: אני פשוט אומר שהיא לא נתמכת בשום דבר ואני מבקש - - -

<קריאה: בסוף זה לא כזה משנה.

<נמרוד אסיף: אני מבקש שתפנו אותי לאיזו שהיא אסמכתה לעמדה הזו.

<נמרוד אסיף: כי אם העמדה שלכם אין לה תמיכה, אז זה אומר ש - - -

קארין אלהרר: רגע.

קארין אלהרר: ספי.

<יוסף חיים זינגר: בסוף, הרי מה אדוני אומר?

<יוסף חיים זינגר: אדוני אומר אפשר גם היה בלי החוק עם איזו שהיא עמדה משפטית, אבל החוק עושה מה שאתה רוצה, שאולי יש איזו שהיא עמדה משפטית שאתה חושב שאפשר לעמוד מאחוריה, שזה לא עמדת הרשות לניירות ערך.

<יוסף חיים זינגר: כמו שאמרה גם לילך, העיקרון הוא טריטוריאלי.

<יוסף חיים זינגר: אנחנו עושים את זה עכשיו בחקיקה.

<יוסף חיים זינגר: זה מין דיון תיאורטי כזה.

<יוסף חיים זינגר: אולי אפשר היה להגיע לאותה תוצאה באיזה שהוא פלפול או באיזה שהוא תרגיל משפטי.

<יוסף חיים זינגר: השאלה מה היתרון לעשות את זה.

קארין אלהרר: עדיף חוק ברור, לא?

<יוסף חיים זינגר: יש עכשיו חוק שיגיד - - -

<נמרוד אסיף: החוק בעייתי.

<יוסף חיים זינגר: את הדברים בצורה פשוטה וברורה וזה הרבה יותר טוב.

<נמרוד אסיף: טוב, דבר ראשון החוק עוד לא בתוקף.

<יוסף חיים זינגר: בסדר, אבל הוא - - -

<נמרוד אסיף: אולי אפשר להציל עוד פרנד טוב מקנדה, שלא יתאבד.

<נמרוד אסיף: אז בינתיים אפשר לפעול.

<נמרוד אסיף: יש כלים לפעול כבר עכשיו.

<נמרוד אסיף: ושאלה נוספת זה אם אנשים עברו על החוק הקיים, על החוק שכבר היה בתוקף, אפשר לנקוט נגדם בהליכים משפטיים כבר עכשיו.

<נמרוד אסיף: שוב, החוק הזה, לפי דעתי הוא רק חוזר על דברים שכבר קבועים.

<נמרוד אסיף: החוק לא נחוץ.

<נמרוד אסיף: אין לי בעיה שיחוקקו עוד חוק שיגיד אותו דבר בצורה יותר מפורשת.

<יוסף חיים זינגר: אז יש בינינו מחלוקת משפטית, אבל בסוף כולנו הולכים לאותו כיוון.

<נמרוד אסיף: לא, זו מחלוקת לא משפטית תיאורטית - - -

מירב בן ארי: לא, אבל היועצת המשפטית אומרת שבכלל כל העניין של האופציות הבינאריות בכלל לא מוגדר היום.

מירב בן ארי: אתה בא ואתה אומר תיקחו מהחקיקה הקיימת היום כל מה שקשור נגיד למרמה, הפרת אמונים.

מירב בן ארי: היא אומרת שהמהות בכלל לא נמצאת היום בחקיקה ולכן אני גם לא מבינה מה אתה כל כך מוטרד.

מירב בן ארי: אם אתה מטפל באותם חברה האלה, שבאמת הגיעו למצבים הקשים האלה, אתה צריך להיות הראשון בא, רואה את התזכיר, נותן הערות ואומר בואו נקדם את זה.

מירב בן ארי: זאת אומרת לא הבנתי את הגישה שלך.

מירב בן ארי: אתה בא ואומר תשתמשו במה שיש היום.

מירב בן ארי: בסדר, בגלל זה המשטרה יושבת כאן ובמה שיש היום, בכלים שלה, עושה את מה שהיא עושה, אבל ממה נפשך?

מירב בן ארי: אני באמת לא מצליחה להבין.

<נמרוד אסיף: אני שואל - - -

מירב בן ארי: יש לך כאן חוק שהולך להגדיר במפורש אופציות בינאריות.

מירב בן ארי: מה?

קארין אלהרר: ספציפי יותר טוב מכללי.

מירב בן ארי: בדיוק, שאין לך את זה היום, אז לא הבנתי את העמדה שלך בכלל עד עכשיו.

<נמרוד אסיף: אני שואל - - -

<קריאה: הבעיה עם התחולה הרטרואקטיבית.

<נמרוד אסיף: רגע, סליחה, סליחה.

מירב בן ארי: רגע, הוא יסביר לי.

<נמרוד אסיף: אני שואל, אני מתכוון לנפגעים שעכשיו נמצאים בנקודת מוצא מאד מאד קשה, כשהם מנסים ל - - -

מירב בן ארי: האם הם הגישו תלונה למשטרת ישראל?

<נמרוד אסיף: תיכף אני אתייחס לזה.

<נמרוד אסיף: שהם נמצאים בעמדה מאד מאד קשה כשהם מנסים להשיג את כספם בחזרה.

<נמרוד אסיף: אני שואל למה לא עצרו את התופעה הזו באיבה.

<נמרוד אסיף: למה לא הגנו - - -

מירב בן ארי: בסדר, אבל בדיוק בשביל זה יש את תזכיר החוק, כדי לעצור את התופעה הזו.

<נמרוד אסיף: כבר לפני שנתיים היו את כל הכלים המשפטיים כדי להילחם בתופעה ו - - -

קארין אלהרר: רגע, אבל אנחנו לא בוכים עכשיו על משהו שהיה.

מירב בן ארי: כן, מה?

מירב בן ארי: אתה רוצה ל - - - שהיה לפני שנתיים?

קארין אלהרר: אני רוצה היום.

קארין אלהרר: היום פנית למשטרה?

<נמרוד אסיף: כן.

<נמרוד אסיף: בוודאי.

מירב בן ארי: הגשת תלונה?

קארין אלהרר: הגשת תלונה?

<נמרוד אסיף: זה בדיוק הדבר הבא שרציתי להגיד.

<נמרוד אסיף: אני רק אומר שלגבי הנושא הזה של מה קרה בעבר, לפי דעתי מבקר המדינה זה בדיוק הדברים שהוא עושה, הוא בודק כללים שקרו בעבר.

מירב בן ארי: אבל בגלל אתה יושב בוועדה לביקורת המדינה.

<נמרוד אסיף: נכון.

מירב בן ארי: בגלל זה זה הגיע לכאן, בגלל זה הנציגים של המבקר פה, בגלל זה המשטרה כאן וכל מי שמעורב.

מירב בן ארי: אז בוא נתקדם ולא נתעסק במה שיכולנו.

קארין אלהרר: עכשיו, זה המבקר.

קארין אלהרר: עכשיו בוא תגיד היום, פנית למשטרת ישראל?

<נמרוד אסיף: אני בחודשים האחרונים הגשתי מספר גדול של תלונות גם לרשות לניירות ערך וגם למשטרה בשם שורה של לקוחות זרים.

קארין אלהרר: ו-?

<נמרוד אסיף: בכל התלונות האלה אני ציינתי את שם החברה בישראל, את הכתובת שלה, את שמות הבעלים, את מספרי הטלפון והכתובות של המתלוננים, כדי שיהיה אפשר ליצור איתם כאשר ולעשות את כל הבירורים שצריך.

<נמרוד אסיף: את האופן שבו החברות האלה – פירוט מדויק של האופן שבו החברות האלה שכנעו לקוחות להשקיע עוד ועוד כסף ואז מנעו מהם למשוך כסף אפילו מהיתרות הקיימות שלהם.

קארין אלהרר: תיק כפוי, כן.

<נמרוד אסיף: אוקיי.

<נמרוד אסיף: התייחסתי שם לניהול תיקי השקעות וייעוץ השקעות ללא רישיון וקרוב לוודאי שזה הכל נעשה תוך ניגוד עניינים מוחלט; והתייחסתי בכל התלונות לכך שכיצד הנציגים של אותן חברות הציגו את עצמם כאילו הם פועלים מחו"ל, בעיקר בלונדון.

קארין אלהרר: מה התשובות שקיבלת?

<נמרוד אסיף: ולמרות שהם קיימים בדרך כלל מרחוב תובל ברמת גן או רחובות מאזור הבורסה או בתל אביב.

<נמרוד אסיף: אני רק רוצה לציין, רק כדי לסבר את האוזן, לקוחות שפניתי בשמם הם בין היתר מאנגליה, גרמניה, אוסטריה, ערב הסעודית, איחוד האמירויות - - -

מירב בן ארי: אבל מה בסוף?

<נמרוד אסיף: קירגיסטאן, בשקיריסטאן ואינדונזיה.

<נמרוד אסיף: רק ללמדכם מה היקף התופעה.

<נמרוד אסיף: זאת אומרת פה מתוך ישראל הקטנה שלנו, תראו לאן הגיעו, לכל העולם.

קארין אלהרר: מי אמר שאנחנו לא מקדמים?

<נמרוד אסיף: מרשות ניירות ערך עד עכשיו קיבלתי רק אישורי קבלה.

<נמרוד אסיף: הם אמרו ש - - -

קארין אלהרר: מתי הגשת את זה?

<נמרוד אסיף: התחלתי להגיש את התלונות מלפני חודשיים וחצי בערך.

<נמרוד אסיף: מרשות ניירות ערך קיבלתי רק קבלה.

<נמרוד אסיף: מהמשטרה נמסר לי שעד שאני לא אגיע פיזית למשטרה ואגיש את התלונות, אז הם לא יטפלו בזה.

<נמרוד אסיף: אני פניתי למשטרה וביקשתי לתאם פגישה עם איזה שהוא גורם שמרכז את כל העניין.

<נמרוד אסיף: היה שם אדם בשם טל גורמן, אני לא יודע אם זה אתה.

<נמרוד אסיף: יש איזה שהוא עורך דין בשם טל גורמן במשטרה, שהוא אמר שהוא לא מוכן.

<נמרוד אסיף: אני אלך למשטרה ואגיש את התלונות.

קארין אלהרר: מה, היומנאי?

קארין אלהרר: מה זאת אומרת?

<נמרוד אסיף: יש בן אדם בשם טל גורמן.

<קריאה: אבל - - -

קארין אלהרר: אדוני, אתה רשום.

קארין אלהרר: אני מגיעה אליך.

קארין אלהרר: אני לא יכולה כל פעם לפנות אליך במיוחד.

קארין אלהרר: הבטחתי לך.

קארין אלהרר: כן.

<נמרוד אסיף: אז הוא אמר שאני אגש לתחנת המשטרה.

<נמרוד אסיף: בקיצור התשובה הבירוקראטית הרגילה שנותנים לכל אחד – לך תתלונן, תגיש תלונה ואז נראה, שלי זה נשמע יותר כמו תגובה של מי שמנסה, של מי שמתכונן לחקירה של מבקר המדינה, מאשר מי שבאמת מנסה לאכוף את החוק.

<נמרוד אסיף: אני שמעתי פה את הדברים שאמר נציג המשטרה.

<נמרוד אסיף: אם אני הבנתי נכון, אז הוא אמר שהם מתקשים כרגע בזיהוי התלונות.

<נמרוד אסיף: אני אומר, אם המשטרה מתקשה לזהות את התלונות, אז קצת קשה לצפות שהיא תצליח לזהות את העבירות.

מירב בן ארי: לא הבנתי מה הבעיה לגשת למשטרה ולהגיש תלונה?

מירב בן ארי: שאלת תם.

<נמרוד אסיף: אלף פונים אלי כמות עצומה של לקוחות.

מירב בן ארי: כן, אז תתחיל.

<נמרוד אסיף: אני לא רואה, זאת אומרת לי אין, מעבר למה שאני רשמתי, הרי הלקוח לא יבוא מקירגיסטאן למשטרה להגיש תלונה.

מירב בן ארי: לא, אבל אתה יכול.

<נמרוד אסיף: אני יכול, אבל אין לי יותר ממה שכתוב, יותר ממה שהלקוח מסר לי, אין לי מה להגיד למשטרה.

<נמרוד אסיף: הם רוצים לקבל עוד אינפורמציה - --

מירב בן ארי: אז מה אתה רוצה?

<גבריאל ביטון: אני רק אבהיר דבר אחד שאולי לא ברור כאן.

<נמרוד אסיף: סליחה, סליחה, אם רוצים לקבל עוד מידע מהלקוח, אפשר פשוט להרים לו טלפון.

<נמרוד אסיף: אני בטוח ש- - -

מירב בן ארי: אבל תשמע, יש נוהל במדינת ישראל.

מירב בן ארי: אתה מגיש תלונה, אתה צריך ללכת למשטרה להגיש תלונה.

<גבריאל ביטון: לא רק זה.

<גבריאל ביטון: אם הוא סבור שאנחנו, כבודו, חברי, מי שחושב שאנחנו לא מבינים תלונות וראיות, אנחנו מדברים על הוכחה של תיקים.

<גבריאל ביטון: אתה סבור שאני אפנה למישהו בערב הסעודית ואני אבקש ממנו להגיע לבית המשפט להעיד על הדוכן, אז אני בטח אחכה לו - - -

מירב בן ארי: ברור.

מירב בן ארי: גם למה אתה הולך רחוק, אין לנו איתן יחסים בינלאומיים.

<גבריאל ביטון: אבל גם מדינות אחרות.

<גבריאל ביטון: אין לעשות.

<גבריאל ביטון: הליכי ההוכחה בדין הפלילי מאד סדורים.

<גבריאל ביטון: אנשים שמתלוננים יצטרכו לבוא לכאן ולתת את העדות, להתעמת לכאורה אם נמצא את העבריינים, להעיד בבתי המשפט.

<גבריאל ביטון: זה לא תהליך רגיל.

<יניר מלך: ואת זה צריך להבהיר להם לפני שלוקחים מהם שכר טרחה, כי גם אנחנו מטפלים באנשים האלה ואני יודע על תעשייה שלמה של עורכי דין בישראל, שעובדת מול אותם לקוחות כדי להשיג את הלידים שלהם, לפנות אליהם ולקחת מהם כספים.

מירב בן ארי: בוא נגיד שזו הבעיה באמת, עם כל הכבוד, ועוד לשמוע את זה ממך, אתה יודע, זה קצת מפתיע.

מירב בן ארי: אז בוא - - -

<יניר מלך: יש פה תעשייה - - -

מירב בן ארי: אין כאן תעשייה, עם כל הכבוד.

<יניר מלך: יש.

מירב בן ארי: יש כאן עורכי דין, גם מספר מועט שמגיע לכאן ומייצג בעיה מסוימת וגם להם יש את הקשיים שלהם, אבל בלי קשר אליך, אני שאלתי אותו למה פשוט לא ללכת למשטרה ולהגיש תלונה.

קארין אלהרר: אבל אתה מבין את הקושי עם מדינות - - -

מירב בן ארי: אז אי אפשר לבוא אליהם ולהגיד להם למה לא עשיתם, אם לא באת.

מירב בן ארי: מילא היית בא.

קארין אלהרר: עורך דין אסיף, אתה מבין את הקושי עם מדינות כמו ערב הסעודית?

מירב בן ארי: אינדונזיה גם, כי אין לנו איתן בכלל יחסים בינלאומיים.

<נמרוד אסיף: אני עכשיו ציינתי שורה של מדינות.

<נמרוד אסיף: רק שתיים מהמדינות הן מדינות ערביות.

<נמרוד אסיף: כל שאר המדיניות – לא ידוע לי על שום בעיה.

<נמרוד אסיף: אם צריך - - -

קארין אלהרר: בסדר.

קארין אלהרר: אתה מבין אבל את הבעיה איתן?

<נמרוד אסיף: מה שאני מבקש, יש פה תופעה בינלאומית.

<נמרוד אסיף: השאלה היא האם - - -

קארין אלהרר: עורך דין אסיף, אין לנו ויכוח.

קארין אלהרר: העניין שזו בעיה, הוא לא בוויכוח.

קארין אלהרר: לא כאן.

<נמרוד אסיף: מה שאני זיהיתי, אין מחלוקת שיש בעיה.

<נמרוד אסיף: מה שאני לא בטוח שיש הבנה, זה של בעיה נוספת, האם יש מוטיבציה ויוזמה מצד רשויות אכיפת החוק, באמת לאכוף את החוק או רק לבוא לישיבות האלה - - -

קארין אלהרר: אני רוצה לשמוע את המשטרה.

<נמרוד אסיף: ולדברר את המחדל שלהן.

<נמרוד אסיף: זו השאלה אני רוצה לשאול.

קארין אלהרר: טוב.

קארין אלהרר: משטרת ישראל.

<גבריאל ביטון: אנחנו מחויבים על פי חוק לטפל בכל תלונה.

<גבריאל ביטון: זאת אומרת זה לא עניין של מוטיבציה.

<גבריאל ביטון: בטח יש עניין גם מקצועי וגם לאומי לטפל בדברים האלה, על כל ההשלכות שדיבר עליהן ראש הרשות לניירות ערך.

<גבריאל ביטון: צריך לזכור, בתיקים של 5,000, 10,000, 20,000 וגם 100,000, התשומות שמשטרת ישראל צריכה לעשות בתיקים כאלה - בהנחה והיא תצליח לסלול את כל המסלול עד להגשה של כתב אישום - הן עצומות.

<גבריאל ביטון: יש לנו איזה סל של משאבים.

<גבריאל ביטון: אנחנו שוקלים דברים.

<גבריאל ביטון: כל תלונה שתגיע, שתיתמך בעובדות, אנחנו נפתח בחקירה.

<גבריאל ביטון: היא יכולה להבשיל לכתב אישום, היא יכולה - - -

קארין אלהרר: שנייה.

קארין אלהרר: העניין הוא פרוצדוראלי.

קארין אלהרר: הוא שולח את המכתב, אומרים לו לא, תבוא אלינו.

<נמרוד אסיף: נכון.

קארין אלהרר: אבל אי אפשר לקבוע לו פגישה עם מישהו, שהוא כבר יישב איתו?

קארין אלהרר: יסביר לו את העניין?

<גבריאל ביטון: אז ככה.

<גבריאל ביטון: נכון שאמר חברי שמתייחסים אליו כאל אדם מן השורה כמו כל אחד.

<נמרוד אסיף: הוא אדם מן השורה.

<נמרוד אסיף: כולנו.

<גבריאל ביטון: אז זהו, הוא אדם מן השורה כמו כל אחד.

<גבריאל ביטון: כל אדם במדינת ישראל מגיע לתחנת המשטרה ומגיש תלונה.

קארין אלהרר: זה בסדר.

<גבריאל ביטון: הוא יכול לבוא.

<גבריאל ביטון: אנחנו נשאל את חטיבת החקירות האם אפשר בתחנה מסוימת מישהו שיבין עניין גם - - -

קארין אלהרר: בדיוק, מצוין.

<גבריאל ביטון: ויקלוט את התלונות.

קארין אלהרר: מאה אחוז.

קארין אלהרר: התקדמנו לגמרי.

קארין אלהרר: בובי בכור.

<בובי בכור בן חור: אני.

קארין אלהרר: אתה רואה?

<בובי בכור בן חור: בסוף.

<בובי בכור בן חור: אז קודם משטרה שלום.

מירב בן ארי: משטרה שלום, כן.

<בובי בכור בן חור: משטרה שלום, בדיוק ככה.

<בובי בכור בן חור: אני כן הייתי במשטרה, ואת זוכרת את גרהאם, לפני חודש וחצי?

<בובי בכור בן חור: אני נגשתי עם גראהם למשטרה בתחנה בתל אביב ובמשטרה, אחרי שהגשנו את התלונה ואחרי שאני נקראתי למסור עדות חמש פעמים ואחרי שאני שלחתי את כל החומרים למשטרה במייל ספציפי שניתן לי, כולל שמות, כולל כתובות, כל מה שדוד דיבר עליו, כל מה שנמרוד דיבר עליו.

<בובי בכור בן חור: אחרי ששלחתי את כל הדברים האלה ולרשות לניירות הערך שלחתי את כל החומרים האלה לפני מעל חצי שנה, גם חברת הכנסת קארין אלהרר קיבלת את התלונה עם העדויות, עם הראיות, עם הכל - - -

קארין אלהרר: כן, רק שלי אין מה לעשות עם זה.

<בובי בכור בן חור: מישהו קרא.

קארין אלהרר: צר עולי כעולם הכנסת.

מירב בן ארי: לא, לא, לא כזה צר.

מירב בן ארי: תגיד, בתור מה הלכת?

<בובי בכור בן חור: אז אני פעם שעברה הצגתי את עצמי והיום מה שאני עושה אחרי שלוש וחצי שנים בתור מה שנקרא חושף שחיתות מתוך התעשייה - - -

מירב בן ארי: התעשייה?

קארין אלהרר: אופציות בינאריות.

מירב בן ארי: אה, תעשיית האופציות הבינאריות, כן.

מירב בן ארי: תעשייה זה שם רחב.

<בובי בכור בן חור: יצאתי לפני שלוש שנים ועזרתי לקורבנות במשך שלוש שנים להשיג את הכספים שלהם בחזרה מהעבריינים האלה.

<בובי בכור בן חור: דרך אגב, אני הייתי מציע לכם לחקור את שני החברה האלה שיושבים פה, כי כנראה הם מקבלים כסף מחבורת העבריינים שעושים את הדברים האלה ומטילים את העתיד שלנו - - -

קארין אלהרר: מר בכור - - -

<בובי בכור בן חור: אני אמשיך.

קארין אלהרר: אל תיתן עצות למשטרה.

קארין אלהרר: אני מציעה לך.

<בובי בכור בן חור: אני הייתי במשטרה ושום דבר - - -

קארין אלהרר: תחזור מההערה הזאת.

קארין אלהרר: היא לא הייתה במקום.

<בובי בכור בן חור: אני חוזר מההערה שלי.

<בובי בכור בן חור: שום דבר לא נעשה עד עכשיו, מעבר לזה שאני הוזמנתי וישבו ובאמת התעניינו ורצו לדעת ובאיזה שהוא שלב, כשניסיתי להתקשר וניסיתי ליצור קשר מספר פעמים נוספות ולהגיע לתחנת המשטרה, אמרו לי אנחנו-.

<בובי בכור בן חור: ראיתי כתבה בערוץ 10 שהעבירו את החקירה ליחידת 433, באותה כתבה שבה מספרים על פרד טורבייט, הבחור שהתאבד.

<בובי בכור בן חור: תצפו לעוד התאבדויות.

<בובי בכור בן חור: אני לא יודע, כאילו אני לא יודע למה אתם מחכים.

<בובי בכור בן חור: אבל בשורה התחתונה, בסופו של דבר, האחריות תהיה מוטלת על המדינה.

<בובי בכור בן חור: האחריות הכלכלית והנזיקית.

<בובי בכור בן חור: אני לא מדבר כבר על התדמית.

<בובי בכור בן חור: האחריות הכלכלית והנזיקית תהיה מוטלת על המדינה ועל הרשויות של המדינה, שלא אכפו ולא עשו את העבודה שלהם כמו שצריך.

<בובי בכור בן חור: עכשיו ספציפית לגבי החוק, רשות ניירות ערך כבר לא כאן, אבל אני יכול - - -

<קריאה: אנחנו כאן.

קארין אלהרר: למה לא?

<בובי בכור בן חור: סליחה, חלק יצאו, חלק נשארו.

<בובי בכור בן חור: ספציפית לגבי החוק הייתי רוצה לדבר על העניין של התחולה הרטרואקטיבית של להוציא את האופציות הבינאריות מחוץ לחוק.

<בובי בכור בן חור: אין כזה דבר שנקרא אופציות בינאריות.

<בובי בכור בן חור: לא התקיים מסחר.

<בובי בכור בן חור: אנחנו יודעים שאין ניירות ערך באמת, לכן אין כאן תוקף לשום דבר שרשות ניירות ערך צריכה לעשות.

<בובי בכור בן חור: זה ברמה של ההבנה שלי.

<בובי בכור בן חור: מעבר לזה, בעניין של תחולה רטרואקטיבית, מה שקורה עכשיו זה שאם יעבור חוק נכד אופציות בינאריות, מה שעלול לקרות זה שכל העבירות שנעשו מכאן אחורה, בסדר.

<בובי בכור בן חור: זה נראה לך הגיוני?

<יוסף חיים זינגר: לא, לא.

<יוסף חיים זינגר: אמרנו כבר שלא.

<יוסף חיים זינגר: ואין שום סתירה, זה מוסיף, זה לא גורע מכל מה שהיה עד היום.

<יוסף חיים זינגר: אין שום כוונה כזאת.

<קריאה: נכון.

<קריאה: מה שהוא מרמה, מה שהוא הימורים, מה שנכנס לעבירות.

קארין אלהרר: החקיקה היא אף פעם לא רטרואקטיבית.

<קריאה: עבירות פליליות לא חלות רטרואקטיבית.

קארין אלהרר: לא, זה לא חל.

מירב בן ארי: לא, היא אומרת.

מירב בן ארי: אבל אני רוצה לדעת בכל הסיפור שלך מול המשטרה, שבאת - - -

<בובי בכור בן חור: באתי עם הקורבן שהצגתי וטסנו לכאן ביחד עם דוד מטיימס אוף ישראל ומגיעה לו תודה רבה על זה.

<בובי בכור בן חור: הלכתי ביחד איתו לתחנת המשטרה.

מירב בן ארי: ומה בסוף?

<בובי בכור בן חור: מה בסוף?

<בובי בכור בן חור: שום דבר.

<בובי בכור בן חור: מה שיש לי זה טופס עם שני דפים מהמשטרה, אפילו בלי השם של הקורבן, בלי שום דבר, רק מספר תלונה ולי, את ההוכחות שלי ששלחתי לקארין ושלחתי ליועצת הפרלמנטארית שלה ולוועדה.

<בובי בכור בן חור: העברתי לכם את כל החומרים.

מירב בן ארי: כן, לה זה לא עוזר.

מירב בן ארי: היא לא סמכות משפטית.

קארין אלהרר: רגע, משטרת ישראל.

<בובי בכור בן חור: היא לא סמכות משטרתית, אבל הסמכות המשטרתית לא עשו שום דבר בנושא.

מירב בן ארי: משפטית.

קארין אלהרר: רגע.

קארין אלהרר: אין לי קול, אתה לא עוזר לי.

<גבריאל ביטון: אני חושב שאנשים מתבלבלים בתפקיד של המשטרה.

מירב בן ארי: לא, אל תדאג.

מירב בן ארי: הוא יודע בדיוק, נראה לי, מה התפקיד של המשטרה.

קארין אלהרר: משטרת ישראל, אתם מכירים את התלונה הזאת?

<בובי בכור בן חור: לציין מספר תלונה?

<גבריאל ביטון: אני ועמיתתי בדיוק רצינו לדעת כדי לבדוק את זה, באיזו תחנה ומה מספר התלונה ואמרנו שניקח את זה לאחר מכן.

קארין אלהרר: אוקיי, בסדר.

<גבריאל ביטון: אני מכניס את שמו של פרד לתוך מאגר הנתונים שלי.

<גבריאל ביטון: אני לא רואה את זה, אבל מאד יכול להיות שזה הוגש לאחר מכן, או נרשם לאחר מכן.

קארין אלהרר: אז קח מספר תלונה.

<גבריאל ביטון: אני חושב שהדברים האלה הם לא חצי שנה, נכון?

<גבריאל ביטון: זה בחודש האחרון?

<בובי בכור בן חור: אני מדבר יום לפני הוועדה שהתקיימה בחודש שעבר.

<בובי בכור בן חור: ניגשתי עם גרהאם, שזה המתלונן, הבחור שהגיע לכאן.

<בובי בכור בן חור: ניגשנו.

<בובי בכור בן חור: נתתי את התלונה.

<בובי בכור בן חור: התלונה הספציפית של גראהם היא לא הנושא כאן.

<בובי בכור בן חור: הבחורצ'יק נעקץ ב-100,000 פאונד.

<בובי בכור בן חור: בחורצ'יק בין 84.

<בובי בכור בן חור: זה מקרה אחד.

<בובי בכור בן חור: נתתי לכם בהתכתבות במייל, כמו שביקשו החוקרים, אתה רוצה את השמות של החוקרים במחלק ההונאה תל אביב?

<גבריאל ביטון: אני אקח אחר כך.

מירב בן ארי: בסדר, אז תדבר איתו אחר כך ותיתן לו את הפרטים.

<בובי בכור בן חור: שנייה, אבל מעבר לתלונה הספציפית, ניתנו עוד המון המון תלונות והמון מידע לא על חברה אחת, על עשרות חברות.

קארין אלהרר: אדוני, אני לא יודעת לטפל בהמון המון.

קארין אלהרר: יש לך משהו קונקרטי?

<בובי בכור בן חור: כן.

<בובי בכור בן חור: שלחתי.

קארין אלהרר: נציגי המשטרה נמצאים כאן.

קארין אלהרר: בתום הדיון תעביר להם את מספרי התלונה והם יבדקו איפה זה עומד.

קארין אלהרר: אני לא יודעת לתת לך מענה אחר.

<בובי בכור בן חור: אני אומר לך איפה זה עומד.

<בובי בכור בן חור: השוטרים אמרו לי – אנחנו לא מדברים איתך יותר.

קארין אלהרר: תגיד, יושבים פה שוטרים, אומרים לך אנחנו נבדוק.

קארין אלהרר: מה אתה מצפה שיקרה יותר מזה בעת הזאת?

<בובי בכור בן חור: כלום.

<בובי בכור בן חור: לא קורה כלום.

קארין אלהרר: אבל רגע.

<בובי בכור בן חור: אני הייתי מצפה שייעצרו העבריינים שיודעים איפה הם נמצאים, יודעים איפה הכתובות שלהם ותתחיל מעבר לחקירה משטרתית ומעבר להגשת כתבי אישום כמו שצריך, תתחיל פעולת חילוט של הנכסים של העבריינים האלה, כדי לפצות את הקורבנות דרך המדינה.

קארין אלהרר: אוקיי.

קארין אלהרר: תודה.

קארין אלהרר: יהונתן.

<ניק פרנק: (אומר דברים באנגלית, להלן התרגום החופשי) לא, יהונתן הוא אבא שלי.

קארין אלהרר: סלח לי.

<ניק פרנק: זה בסדר, אני נמצא פה בשם כמה אנשים.

קארין אלהרר: (אומרת דברים באגלית, להלן התרגום החופשי) רק הצג את עצמך לצורך הפרוטוקול.

<ניק פרנק: ניק פרנק, אני מתכנת וגם עולה חדש.

<ניק פרנק: יש לי שאלה אחת לנציגים של יש עתיד ושאלה אחת לנציגי המשטרה.

קארין אלהרר: מי זה נציגים?

מירב בן ארי: (אומרת דברים באנגלית, להלן התרגום החופשי) היא לא נציגה, היא יושבת ראש הוועדה.

<ניק פרנק: בסדר גמור.

מירב בן ארי: זה בסדר, תמשיך.

<ניק פרנק: אני שוחחתי עם פרופסור האוזר במסדרון, בנושא תוצאות החוק שעליו אנו דנים.

<ניק פרנק: החוק ייכפה על חברות הסוחרות באופציות בינאריות להוציא חלק מהפעילויות שלהן אל מחוץ למדינת ישראל, אולם סביר להניח שהן תמשכנה לפעול באמצעות אנשים מישראל, ממקום שבו פרופסור האוזר לא יוכל להשפיע על החוק.

<ניק פרנק: בעצם, הפתרון הוא מעין גלות.

<ניק פרנק: הם מכריחים להעביר חלק מהפעילויות מעבר לים - - -

קארין אלהרר: מה אתה מציע?

<ניק פרנק: אני אגיע להצעות שלי בסוף.

<ניק פרנק: אני רוצה להגיע לשאלות קודם.

<ניק פרנק: השאלה שלי היא, האם אתם חושבים שהוצאה לגלות הינה מענה לשתי הבעיות המרכזיות שלנו?

<ניק פרנק: האחת היא שישראלים גונבים כסף מאנשים והשנייה, זה גורם ל - - -

קארין אלהרר: תקשיב, אתה צודק לגמרי בכל מה שאתה עומד לומר ואני מסכימה גם בלי לשמוע את הדברים.

קארין אלהרר: עכשיו אני שואלת אותך – האם יש לך פתרון כיצד אנו יכולים לכפות משהו, שלא נעשה כבר בישראל?

<ניק פרנק: בעיקרון, הפתרון שאני רואה כמו שאמרתי בפעם שעברה.

<ניק פרנק: סוחרי האופציות הבינאריות הם אנשים מאוד מוכשרים במציאת פירצות בתקנות פיננסיות, זה העסק המרכזי שלהם ואם הם לא היו טובים בזה הם היו עוסקים במשהו אחר.

<ניק פרנק: יש עוד דברים רבים, בלתי חוקיים ונוראיים שהם עושים.

<ניק פרנק: כמתכנת, אני מוזמן לעיתים קרובות ומבלי לשאול שאלות, לראיונות עבודה בחברות האלה.

<ניק פרנק: לא לקחתי ברצינות את הראיונות האלה, כי אין לי חלילה שום רצון לעבוד שם, אבל הייתי עד לחלק מהשיטות שלהם בצריכת סמים באבקה לבנה.

<ניק פרנק: הגישה לשם עבורי היתה מאוד קלה מאחר ואני הוזמנתי, זה ממש כמו שאתה תופס יותר חרקים עם דבש מאשר עם חומץ.

<ניק פרנק: הוזמנתי והייתי עד להתנהגות הבלתי חוקית.

<ניק פרנק: אני לא מבין איך זה פועל וזו השאלה שלי אליכם: למה לי מאוד קל להיות עד למעשים שהם בבירור עבירה על החוק ולאסוף ראיות לכך, אבל למשטרה לעומת זאת למשטרה זה מאוד קשה?

<נמרוד אסיף: (אומר דברים בשפה האנגלית, להלן התרגום החופשי) התשובה שלי לכך היא, כי אתה ניסית לעשות - - -

קארין אלהרר: טוב, בלי ציניות.

<ניק פרנק: אני לא, אני הוזמנתי לראיון.

<קריאה: הוא אפילו לא ניסה והוא הצליח.

קארין אלהרר: טוב.

קארין אלהרר: תשובה.

<ניק פרנק: אתם מעליבים אותו?

<ניק פרנק: טוב מאד.

קארין אלהרר: זה מחוץ לתחום, הם עושים את עבודתם.

<ניק פרנק: זה האופציה היחידה - - -

קארין אלהרר: הם עושים את עבודתם.

<גבריאל ביטון: לגבי העובדה אם אנחנו עושים או לא עושים, זו נקודה שאני לא אתייחס אליה כרגע, אבל לגבי העובדה שעיתונאים עשו את זה באמצעים שלהם וביכולות שלהם, אנחנו ערים לעובדה הזאת.

<גבריאל ביטון: משטרת ישראל רואה את התופעה לנגד עיניה ומתכוונת להתמודד איתה בכל מה שקשור לעבירות הפליליות.

<גבריאל ביטון: לכן אנחנו גם בפורום הזה מנסים לקדם את עניין התזכיר, כדי לקבל עוד חישוקים שאפשר לשים על התעשייה הזאת.

<גבריאל ביטון: אני רוצה להתייחס רק בנקודה אחת למה שאמרה ד"ר אביטבול, שלא עלה פה לשולחן ומתקף את העניין של התזכיר.

<גבריאל ביטון: דיברת על סליקה.

<גבריאל ביטון: תבינו שאנחנו מכניסים את זה ולא מכורח, רוצים להכניס את זה לחוק איסור הלבנת ההון, וזה אומר כך: אם אנחנו לא נתפוס את זה בפלילי, נתפוס ברגולטורי, אם לא נתפוס ברגולטורי, נתפוס את תנועות הכסף.

<גבריאל ביטון: אם לא נתפוס את תנועות הכסף, נלך לרשות המיסים ונתפוס על עבירות המקור של ההכנסות הלא מדווחות.

<גבריאל ביטון: אנחנו מתכוונים לתקוף את זה בכל כיוון וצורה.

<גבריאל ביטון: לגבי תלונות שהוגשו, אנחנו נביט באותן תלונות ונבדוק איך אפשר לקדם אותן, ושוב, הכל במגבלות של מה לעשות – החוק שחל במדינת ישראל מאפשר לנו לפעול פה אם העבירה או חלקה נעשו בישראל.

<גבריאל ביטון: אם ייצאנו את הבעיה לחו"ל, המדינות בחו"ל צריכות להתמודד איתה.

<ניק פרנק: כתשובה לשתי השאלות שלכם כאן, סליחה שאין לי הרבה ידע בעבירת.

<ניק פרנק: הצעת הפתרון שלי היא, לתקוף את העסקים שלהם מכל הצדדים.

<ניק פרנק: אני צופה בסידרה "הסופרנוס" ושם ה- FBI חוקר את טוני סופרנו על כל דבר שהוא עושה.

<ניק פרנק: הוא הורג אנשים וסוחר בסמים, אבל הם תפסו אותו אחרי שהוא גנב כרטיס טיסה ונתן אותו לאימו.

<ניק פרנק: אין לו רגע של מנוחה.

מירב בן ארי: אוקיי.

מירב בן ארי: אנחנו נסכם את הדיון.

מירב בן ארי: אני אסכם בשם קארין.

מירב בן ארי: ראשית אנחנו רוצים לברך קודם כל את הרשות לניירות ערך ומשרד המשפטים על פרסום תזכיר החוק.

מירב בן ארי: אין ספק שהטיפול בנושא מתקדם בקצב מהיר, אפילו, אני אומרת לכם ואת זה היא לא כתבה, אנחנו נמצאות הרבה פה בוועדת הביקורת ובעיקרון אירועים כאלה לוקחים זמן.

מירב בן ארי: זאת אומרת הוועדה האחרונה הייתה לפני חודש, חודש וחצי וכבר יש התקדמות.

מירב בן ארי: אז זה כן ראוי לציון בנושא הזה.

מירב בן ארי: וכמובן ההתחייבויות של כל משרדי הממשלה הרלבנטיים לטפל בעניין של לוחות הזמנים.

מירב בן ארי: חשוב שתדעו שלגבי התזכיר הזה, ואת זה אני גם מוסיפה, אתם תדברו ביניכם.

מירב בן ארי: תיקחו את הפרטים של התזכיר, תדעו, תקראו, תעירו את ההערות שלכם.

מירב בן ארי: אתם גורמי המקצוע הרלבנטיים.

מירב בן ארי: בדיון הקודם ביקשנו לדעת מה לוח הזמנים, על זה כבר דיברנו.

מירב בן ארי: יפה, ממש כתוב יפה.

מירב בן ארי: אני קוראת את מה שהיא כותבת:

מירב בן ארי: אנחנו רוצים להגיד גם תודה לכם, לכל האנשים שהגיעו בכובע של אותם אנשים שנפגעו.

מירב בן ארי: אני יכולה להגיד לכם גם מהקואליציה וכמובן קארין מהאופוזיציה, שאנחנו נתמוך בתזכיר החוק הזה בחקיקה שתגיע לכאן, בטח בחקיקה ממשלתית.

מירב בן ארי: זה חשוב מאד, המטרה היא שהאנשים לא יפגעו בנושא של אופציות בינאריות, ובטח ובטח נאמרו כאן כמה דברים קשים על נושא ההתאבדויות, שגם זה משהו שהוא בנפשנו וזה גם היה מצער לשמוע את מה שאמרת על האדם שהתאבד שבועיים אחרי הוועדה.

מירב בן ארי: אני מאד מקווה שתזכיר החוק גם יעשה סדר, אבל גם ייתן צדק לאותם אנשים שנפגעו מהאירוע הזה.

מירב בן ארי: בנוסף, יושבת הראש מבקשת לקבל תוך שבוע לוח זמנים של קידום תזכיר החוק – מתי מתכננים להעלות זאת, כמה זמן נתתם?

<קריאה: שמונה במרס.

<יוסף חיים זינגר: התקווה היא להצליח להגיע לוועדת שרים לפני הפגרה.

<יוסף חיים זינגר: אני לא בטוח אם זה עומד בלו"ז ואם לא מיד אחרי, ואחרי קריאה ראשונה.

<יוסף חיים זינגר: הלו"ז לא אצלנו, אז אין לנו - - -

מירב בן ארי: אוקיי, אנחנו בכל מקרה כוועדה נמשיך לעקוב אחרי - - -

<בובי בכור בן חור: - - - לך ריאליסטי לגבי החוק הזה עובר.

מירב בן ארי: לא, את זה אל תשאל אותו, תשאל אותנו, כי כשחוק מגיע - - -

<בובי בכור בן חור: אפשר לשאול אותך?

מירב בן ארי: לא, אז אני אגיד לך שזו שאלה שאנחנו לא יכולות לענות לך עליה, כי חוק מגיע, בטח הצעת חוק ממשלתית, מגיעה לוועדה, כנראה לוועדת כספים.

מירב בן ארי: יהיו שם דיונים, אבל מהרגע שמגיעה הצעת חוק ממשלתית, אגב בניגוד לפרטית, בוא נגיד שהסיכוי שלה לעבור הוא גבוה מאד.

מירב בן ארי: פשוט יהיו דיונים, אבל הם לא יודעים כמה זמן יסתיימו הדיונים.

מירב בן ארי: זה שהם התחייבו פה להביא את זה לפני שהכנסת יוצאת לפגרה, והיא גם יוצאת לפגרה קצרה של חודש וחצי, אז זה כבר משהו שהוא משמעותי.

קארין אלהרר: ננסה לזרז גם ככה.

מירב בן ארי: יושבת ראש הוועדה אומרת שהיא תנסה לזרז ואני גם בטוחה שהיא תלווה את זה גם בוועדת הכספים.

מירב בן ארי: אז אתם מתכווננים ל-8 במרס.

מירב בן ארי: אז את לא צריכה את לוח הזמנים, נכון?

מירב בן ארי: אוקיי.

מירב בן ארי: וכמובן משטרת ישראל, אנחנו ממש מבקשות שתעשו את החיבור לאותם אנשים, גם לעורך הדין שביקש להיפגש ולא הצליח וגם עם בובי, שגם הוא לא מצליח לקדם את הלקוח שלו, חבר - - -

קארין אלהרר: והמפגש עם הטיימס אוף ישראל.

<בובי בכור בן חור: הרבה אנשים, לא רק אני.

מירב בן ארי: כן.

<בובי בכור בן חור: הרבה לקוחות.

<בובי בכור בן חור: אני לא מתעסק רק - - -

מירב בן ארי: אוקיי.

מירב בן ארי: אז זהו, כמו שקארין אמרה היא אפשר להגיד המון.

מירב בן ארי: תגיד מה ספציפית, יש לך כאן נציגי משטרה ותפנה אליהם ותעדכן את הוועדה בהתפתחויות שלך מולם.

מירב בן ארי: כמובן ברמת עדכון, כמו שאמרה יושבת הראש, אי אפשר ברמה משפטית, אבל כן לדעת איפה אתה עומד מול המשטרה, כי כרגע אין חיבור בכלל בין הנציגים הרלבנטיים בנושא האופציות הבינאריות שנמצאות כאן.

קארין אלהרר: והמפגש של המשטרה עם הטיימס אוף ישראל.

מירב בן ארי: כן.

מירב בן ארי: הם נפגשו כבר?

<קריאה: לא.

מירב בן ארי: המשטרה, אתם תפגשו גם עם הטיימס אוף ישראל.

מירב בן ארי: יש אישור של יושבת הראש.

מירב בן ארי: אני מודה לכולכם שבאתם.

מירב בן ארי: הישיבה נעולה.